title: Motorrider slim ferwûne by ûngelok Eastersee

maintext: In motorrider is woansdei oan it begjin fan de middei slim ferwûne rekke by in ûngelok op de Hearewei tusken Eastersee en Ychtenbrêge. De motorrider kaam ûnder in oanhingwein telâne. De motorrider hat nei alle gedachten te let sjoen dat de auto mei oanhinger linksôf sloech. It slachtoffer is mei de ambulânse nei it sikehûs brocht. De plysje docht ûndersyk.


description: Yn de finzenis fan Ljouwert is tongersdei in saneamde 'vadervleugel' iepene, in spesjale ôfdieling dêr't heiten byinoar sitte dy't dielnimme oan it projekt

title: PI Ljouwert hat eigen 'vadervleugel'

maintext:
Der binne no twa finzenissen yn Nederlân mei sa'n spesjale fleugel. De earste waard op 23 april iepene yn Esserheem yn Veenhuizen. Guon partijen wurkje dêryn gear, sa as de wykteams, mar ek gemeenten en de reklassearring. Op de ôfdieling kinne heiten harren bern yn in famyljekeamer ûntfange. Ek is it foar harren mooglik gebrûk te meitsjen fan Skype om sa harren bern foar te lêzen of te helpen by húswurk.
Sukses
De spesjale ôfdieling foar heiten is foar it earst opset yn Wales, Grut-Brittannië. Dêr wie it in grut sukses. It tal residivisten naam bot ôf. Minder as in tredde fan de minsken dy't op dy ôfdieling syn straf útsitten hat, waard letter opnij feroardiele.

fasttext_language: fy


description: De trije wienen yn de finale fan de trochinoarlotsjenpartij te sterk foar Elly Hofman, Marta Altenburg en Harmke Siegersma.

title: Nynke Sijbrandij, Sandra Hofstra en Manon Scheepstra winne keatsen yn Stiens

maintext:
It partoer fan Nynke Sijbrandij, Sandra Hofstra en Manon Scheepstra hat it keatsen yn Stiens wûn. By de trochinoarlotsjenpartij wûnen se yn de finale fan Elly Hofman, Marta Altenburg en Harmke Siegersma.
De tredde priis yn Stiens wie foar Ilse Tuinenga, Sjanet Wijnia en Kim Dijkstra.


description: Nei 14 jier research, casting en opnamen is it sneon safier. Foar de earste kear is ferhaal fan de Fryske leginde te sjen yn de bioskoop.

title: Redbad-produsint Klaas de Jong sjocht út nei Redbad-premjêre

maintext:
Kontroversjeel
Ek soe de film oer de Fryske frijheidsstrider misledigjend wêze foar grutte befolkingsgroepen. Klaas de Jong fertelt dat er in pear wike lyn brief krigen hat fan YouTube, wêryn't stiet dat se de trailer net op harren webside sette wolle. De Jong: "Wy ferwachten dat wy reaksje krije soenen oer it ferset tsjin it kristendom. Redbad stiet bekend as in heidenske foarst dy't it kristendom as fijân sjocht. Yn Nederlân falt dat miskien ta, mar yn de rest fan de wrâld is it noch in ding. Mar yn de film litte wy beide kanten fan it ferhaal sjen."
Yn in dokumintêre fan de film leit regisseur Roel Reiné út hoe't er dat dien hat. Alles wat kristenen is hiel moai makke. Mar hy lit ek de grouwélige dingen sjen as it forsearjen fan in religy en it forsearjen fan it dopen, Dêr tsjinoer litte se ek de goeie en slechte dingen sjen fan it heidenske geloof. Bygelyks dat se famkes opbrâne foar it geloof en dat dat hiel gewoan is.


description: Flylân spant de kroan mei 35 hoarekafêstigingen en 18 winkels per 1.000 ynwenners.

title: Waadeilannen hawwe measte winkels en hoareka per ynwenner

maintext:
Omrekkene nei it tal ynwenners binne op de Waadeilannen de measte winkel- en hoarekafêstigingen, dat meldt it Centraal Bureau voor de Statistiek (CBS). Op de eilannen binne hast acht kear safolle hoarekagelegenheden per 1.000 ynwenners as yn hiel Nederlân en trije kear safolle winkels.
Flylân giet dêrby oan kop, mar ek de oare Waadeilannen stean lanlik sjoen yn de top seis. Neffens it CBS binne der op de eilannen in soad kleanwinkels, winkels yn rekreaasje-artikels en sûvenirwinkels.


description: 62 Jier is se en tige aktyf: Corry Helfrich-Hiemstra fan Surhústerfean. Se hat in lintsje krigen.

title: Keninklike ûnderskieding foar Corry Helfrich

maintext:
Boargemaster Gerben Gerbrandy fan Achtkarspelen hat tiisdei in keninklike ûnderskieding útrikt oan de 62-jierrige Corry Helfrich-Hiemstra út Surhústerfean. Dat die er op in byienkomst ta eare fan it 60-jierrich bestean fan kuorbalferiening It Fean yn Surhústerfean.
Frou Helfrich is al 45 jier frijwilliger by de feriening, ûnder oare as jeugdtrainer, skiedsrjochter en bestjoerslid. Se hat har ek jierrenlang ynset foar de tennisferiening fan Surhústerfean en docht se frijwilligerswurk by iepenloftswimbad Wettervlecke. Dêr is se ûnder oare bestjoerslid.
Corry Helfrich is lid yn de Oarder fan Oranje-Nassau wurden.


description: It kostet hast 25.000 euro foar in skoaljier en dan moatte de boeken noch betelle wurde: de boppebou fan havo en vwo oan it Luzac.

title: Luzac iepenet skoalle op It Hearrenfean

maintext: De partikuliere middelbere skoalle Luzac iepenet it kommend skoaljier in fêstiging op It Hearrenfean. It is de earste Luzac-fêstiging yn Fryslân. Der wurdt begûn mei eineksamenklassen op havo- en vwo-nivo. Op basis fan it oantal ynskriuwingen wurdt fan 't simmer besjoen oft der ek mei oare klassen úteinset wurde kin. It is de bedoeling dat it ûnderwiisoanbod de kommende jierren fierder útwreide wurdt.


description: Minister Bonnici fan Kultuer fan Malta komt dizze simmer 'graach' nei Fryslân. Dat hat er wite litten oan deputearre Sietske Poepjes.

title: Minister Bonnici fan Malta lit witte dat er 'graach' nei Fryslân komt

maintext:
Kulturele Haadstêd as symboal foar frijheid
Foar Kulturele Haadstêd Ljouwert-Fryslân en ek foar de provinsje Fryslân is de affêre-Malta ferfelend, omdat it net goed is foar de namme fan it ynstitút 'Kulturele Haadstêd'. "In kulturele haadstêd heart krekt op te kommen foar Europeeske wearden as parsefrijheid en frijheid fan mieningsutering. Kulturele Haadstêd is ek in priis dy't je fertsjinje moatte," sa seit deputearre Poepjes, dy't begjin dit jier sels noch op Malta oanwêzich wie by de feestlike iepening fan Kulturele Haadstêd Valletta 2018.


description: Earelid Klaas de Jonge fan SC Heerenveen is tiisdei stoarn. De Jonge wie mear as sechtich jier frijwilliger by de klup. De Jonge waard 91 jier.

title: 'Heer van Heerenveen' Klaas de Jonge (91) stoarn

maintext: Earelid Klaas de Jonge fan SC Heerenveen is tiisdei stoarn. De Jonge wie mear as sechtich jier frijwilliger en spile in wichtige rol by de ûntwikkeling fan de klup. Om dy redenen krige De Jonge de earetitel Heer van Heerenveen.


description: Yn Droegeham komt in nij ûnderkommen foar jongeren dy't deistige begelieding nedich hawwe.

title: Jeugdsoarchynstelling wreidet út yn Droegeham

maintext: De útwreiding yn Droegeham wie hurd nedich. Der is in wachtlist en De Bosk moast hieltyd faker 'nee' sizze tsjin minsken dy't in plakje sochten foar harren soan of dochter. In part fan de fiif ton dy't nedich wie foar de oankeap fan it nije ûnderkommen, is op it kleed kaam fia it ynvestearringsplatfoarm fan NLInvesteert.


description: Nei drege start is it dochs in goed seizoen foar de greidefûgel lykas de skries en de tjirk.

title: Greidefûgels ha nei drege start dochs in goed seizoen

maintext:
Nei in muoisume start is it dochs in goed greidefûgeljier wurde yn Fryslân, sa meldt Natuurmonumenten. Foaral de skries en de tjirk dogge it goed en ha in súksesfol briedseizoen hân. It giet om de Fryske gebieten fan de natuerferiening.
Rûchwei 430 skrieze-briedpearen en 180 tjirke-briedpearen wisten harren stekje te finen yn 'e greide. Ek de ljip hat nei in drege start noch hiel wat jongen grutbrocht. Mar it tal briedpearen by de ljip bleau wol achter yn fergelyk mei oare jierren.
Natuurmonumenten meldt noch dat it tal ynsekten in wichtige betingst is foar in goed greidefûgeljier. Fan resinte ûndersiken by Jorwert en Easterlittens wurde yn 'e rin fan dizze simmer de útslaggen ferwachte.


description: Sechstjin omwenners fan de REC yn Harns, dy't har soargen meitsje oer de útstjit fan dioksine, binne woansdei troch de Ried fan Steat mei lege hannen nei h

title: Omwenners REC fine gjin gehoar by Ried fan Steat

maintext:
De omwenners meitsje har soargen oer de útstjit fan dioksine troch de REC yn Harns. Dat begûn yn oktober 2015, nei in steuring by de ôffaloven. Dêrtroch wie der in hegere útstjit oan dioksine en oare giftige stoffen. De riedsman fan de omwenners stapte ôfrûne moanne nei de Ried fan Steat. Hy bepleitet dat de provinsje de útstjit fan dioksine net kontrolearret.
Te ferwaarleazgjen
De provinsje fynt dat de soargen fan de omjouwing net terjochte binne. Neffens it provinsjebestjoer binne de skealike effekten fan de útstjit fan dioksine te ferwaarleazgjen.


description: De belangstelling foar de eksposysje 'Escher op Reis' yn it Fries Museum is sa grut, dat it museum yn de simmermoannen ekstra iepen is.

title: Fries Museum ek op moandei iepen yn july en augustus

maintext: De belangstelling foar de eksposysje 'Escher op Reis' yn it Fries Museum is sa grut, dat it museum yn july en augustus sân kear ekstra iepen giet. It giet om de moandeis yn dy moannen. It museum is dan ek middeis fan 13.00 oant 17.00 oere iepen. Dit is útsein moandei 30 july. It museum is dan ticht om't der dan printen ferfongen wurde.


description: It binne de âldste filmkleurebylden fan Fryslân dy't ea fûn binne: Aartje en Coos van Rijswijk út Den Haag filmen Flylân yn 1938.

title: Aldste filmkleurebylden fan Fryslân fûn

maintext:
It Fries Film Archief yn Ljouwert is tsjin bysûndere kleurebylden fan Fryslân op rûn. It binne de âldste filmbylden yn kleur dy't oant no ta fûn binne fan ús provinsje. Aartje en Coos van Rijswijk út Den Haag filmen Flylân yn 1938. Ek al hearde Flylân oant 1942 by Noard-Hollân, dochs binne it de âldste kleurebylden fan Fryslân.
De bylden komme fan it Flylanner museum Tromp's Huys. Dy hat de bylden krigen fan de famylje Vermeire-Van Rijswijk. Mei in 16mm kamera makken Aartje en Coos van Rijswijk in kleurefilm fan it doarp Oost-Vlieland. De bylden sitte oan it ein fan in film dy't datearre is mei 1936-1938.
De âldste kleurebylden fan in Fries yn it Fries Film Archief komme út 1938, mar binne net makke yn Fryslân, mar op fakânsje yn Fenetië. "De kleurebylden fan Flylân binne dus fierwei de âldste kleurebylden fan Fryslân", seit Syds Wiersma fan it argyf.
Ek unyk, de measte plaatsjes yn kleur waarden yn it filmke makke troch Aartje. "Dat in frou filme wie foar dy tiid net hiel gewoan. Wy binne dan ek tige wiis mei de kleurefilm fan Flylân," seit Wiersma.


description: De plysje hat in 47-jierrige Harnzer oanhâlden by it ûndersyk nei wytwaskerij by de motorklup. De FIOD hat ynfallen dien op seis lokaasjes yn Fryslân.

title: UPDATE: Harnzer oanhâlden yn wytwaskûndersyk by Hells Angels

maintext:
De FIOD tinkt dat er krimineel jild brûkt hat om dat te dwaan. Troch ûnreplik guod en oar lúkse guod te keapjen, soe er syn kriminele ynkomsten wytwosken ha.
By ynfallen op seis lokaasjes yn Fryslân, wêrûnder Harns, waard moandei beslach lein op ûnder oare in hûs, twa motors, jild en sieraden. By de Harnzer waarden twa fjoerwapens, in lûddimper, tsientallen patroanen, twa neimaak fjoerwapens en sa'n 1,5 kilo himp yn beslach nommen.
De FIOD en de plysje foelen ûnder oare binnen by it kluphûs fan de Hells Angels yn Harns en by in garaazjeboks yn de stêd.


description: In iepenloftspul mei in boadskip: doar te dreamen. Want wy dreame safolle, mar wy dogge it net.

title: Iepenloftspul Easterwierrum: Alice yn Wûnderlân

maintext:
Even wenne
It wie foar de bern yn it begjin wol wenne. It stik hat in soad frjemde wurden en teätrale sênes. Se kinne it stik no fan binnen en bûten, wêrtroch't it spul nei boppe komt. De regisseurs fine dat moai om te sjen hoe't de bern it stik har eigen makke hawwe.


description: It tal jeugdleden rint bot werom by fiskferienings, dêrom is der sneon in bysûndere aktiviteit om se binnen te heljen.

title: Fisk fange kinne se wol, no noch de jeugd binnenangelje

maintext:
Hast 40 bern wiene oanwêzich by it earste evenemint. De dielnimmers krigen demonstraasjes oer hoe't se it bêste in fisk fange kinne. En hoe't je mei de fongen fisk omgean moatte. Ek koene de jongerein it wetter op om sels te sjen hoe't in djiptemjitter wurket, of om sels te sjen hoe in fronttroller it fiskjen makliker makket.
"De wekker om fjouwer oere, om fiif oere by it wetter. Fiskje. Dat is toch folle leuker as gamen", sei ien fan de dielnimmers.


description: "Wy wenje by in yngong fan de jachthaven, dy't allinnich tagonglik is foar fytsers en fuotgongers."

title: Kollum: "Unnoazel"

maintext:
Ik fyn it sa grappich, want dan strune se by ús om en dan begripe se der neat fan. 'Door het hek rechtsaf', sis ik meastal noch in kear en dan sjogge se wer op it boerd. 'O! Door het hek rechtsaf!' Ik ha al in pear kear foar dat boerd stien en my ôffrege wat der no sa dreech oan is, mar ik wit it net.
Miskien komt it omdat de ferkearssituaasje hjir wat nuver is. Want ast rjochttroch giest, dus troch it stek, dan bist op de haven mar ast rjochtsôf giest foar it stek dan komst op ús hiem. Omdat it net in trochgeande dyk is, is der ek in draaiplak makke dêr't minsken mei de auto draaie kinne want oars moatte se in ein achterút ride en sa kinne wy ek better fan it hiem komme.
By dat draaiplak stiet ek in boerd: 'Alleen keren, niet parkeren'. Mar dat skynt ek nochal dreech te wêzen want der stiet wol gauris in auto dy't op de haven of by ús wêze moat. Lêst wie der immen dy't de auto gewoan foar ús oprit setten hie omdat se ek efkes op 'e haven wêze moast. Ik koe net op it hiem komme en sa ha 'k ek al ris net fan it hiem ôfkomme kinnen.
'Tinke minsken net nei?', freegje ik my faak ôf want ast harren der op oansprekst dan is it altyd fan: 'O, sorry, ik moast efkes dit of dat. O, sorry, mar ik wist net wêr't ik oars de auto delsette moast, ensfh.' En dat kin ek noch wol begripe ast hjir noch noait west hast, mar minsken dy't hjir wol faker komme, dogge it likegoed. Ik spylje gauris foar ferkearsplysje want oars stiet der samar in auto foar de oprit fan de buorlju of op in oar ûnhandich plak sadat alles stagnearret.
Mar ik kin der sels ek apart yn omtinke yn ûnbekende situaasjes. Sa fleagen wy in kear fan de Bahama's nei Atlanta en op it fleanfjild fan Atlanta moasten wy by it yntsjekken in pear fragen ynfolle. Se wiene yn it Ingelsk en ien fraach gong oer fruit. Ik hie dat flechtich trochlêzen en lies eat oer fruit en pleatsen. Ek wol dat je gjin fruit meinimme mochten, mar ik luts fansels te gau myn eigen konklúzjes yn stee fan goed te lêzen.
Ik hie in apel en in mandaryn yn 'e tas, mar wy hiene net op in pleats west mei besmetlike tastannen want it kaam gewoan út 'e supermerk. Dus doe't sa'n strange man my by de kontrôle frege oft ik fruit mei hie, sei ik sûnder euvelmoed 'Ja' en doe stjoerde er ús nei in spesjaal keammerke. Dêr siet in frommes achter in baly dy't hiel boas seach en wy moasten in moai skoft wachtsje.
Doe't ik einlings oan bar wie, waard myn hânbagaazje hielendal neisjoen en de man frege wêrom't ik fruit mei hie wylst ik 'nee' ynfold hie. Ik hie gelok hân dat ik it sein hie want oars hie de boete wol trijehûndert hûndert dollar it stik west djoere fitamyntsjes, dus. Ik kaam der lokkich mei in warskôging ôf mar ik fielde my hiel ûnnoazel.
Ik tink krekt sa ûnnoazel as dy minsken foar it boerd fan de pont. 'O, ding dong!'"


title: Wolf sinjalearre yn 'e greide by Bûtenpost?

maintext:
Yn 'e greide tusken Bûtenpost en Lytsewâld is tiisdei nei alle gedachten in wolf sjoen. Op Facebook pleatste Bert Zijlstra ferskate foto's fan in mooglike wolf, dy't yn 'e greide omdraafde. Neffens Zijlstra rûn it bist fierder yn noardlike rjochting, nei Kollumerpomp en Kollum.
De ôfrûne moannen waard yn Fryslân meardere kearen in wolf sinjalearre.


description: Neist de situaasje yn Europa wurdt der ek spesifyk praat oer dy yn Fryslân.

title: Tsientallen taalminderheden út Europa byinoar op kongres yn Ljouwert

maintext:
Europeesk boargerinisjatyf
FUEN sammele it ôfrûne jier 1,3 miljoen hantekens foar it Europeesk boargerinisjatyf Minority SafePack. It ûnderwerp komt dêrom nei de simmer op de aginda fan it Europeesk Parlemint en de Europeeske kommisje. Dat kin net frijbliuwend wêze, seit FUEN-foarsitter Lorant Vincze. Hy pleitet foar in Europeeske dialooch tusken mearderheden en minderheden en in 'pact' dat minderheden gelike rjochten jout. Waarnimmers neame it rinnende FUEN-kongres dêrom it meast belangrike oant no ta.
De twadde dei fan it FUEN-kongres stiet yn it teken fan de situaasje fan Fryslân. Dan komme ûnder oare deputearre Sietske Poepjes en professor Goffe Jensma fan de RUG oan it wurd. It FUEN-kongres is nei Fryslân helle troch de Ried fan de Fryske Beweging. Dat is net foar it earst. Ek it alderearste FUEN-kongres yn 1950 wie yn Ljouwert.


description: Bouboer Douwe Anema fan Nes fernimt dat de gaswinning út it Nessumer fjild opskroefd wurdt. Hy hâldt rekken mei ierdbevingen.

title: "Minder gas út Grinslân soarget foar mear gaswinning yn Dongeradiel"

maintext: Fierder kin de bouboer ek oan de natuer en de boaiemdelgong fernimme dat de gaswinning út it Nessumer fjild opskroefd wurdt. "We binne no 12 sintimeter sakke en de ôfspraak wie 24. It is wittenskiplik bewiisd dat it noch 12 sintimeter neisakket, dus se moatte ophâlde. We hawwe de delgong berikt dy't ôfpraat is."


description: Tsjin de fertochte fan it fersoarsaakjen fan it ûngelok, dêr't Daniël Postema by omkaam, is fjouwer jier sel en trije jier rydûntsizzing easke.

title: Sel en rydûntsizzing easke yn saak deadlik ûngelok spiler VV Waskemar

maintext:
De fertochte ûntkent dat er oan de hânrem lutsen hat. Neffens eigen sizzen hat er mooglik wol syn hân op de hânrem lein, mar hat er der net oan lutsen. Neffens tsjûgen, ûnder wa in plysjeman, hat de fertochte direkt nei it ûngelok sein dat er wol oan de hânrem lutsen hat. De man sei tongersdeitemoarn by de behanneling fan de saak tsjin him, dat er him dat no net mear heuge kin.
It buske dêr't de twa mei noch twa oaren yn sieten, fleach oer de kop doe't der oan de hanrêm lutsen waard. Daniël Postema kaam om it libben en ien fan de oare ynsittenden rekke swier ferwûne.


description: Ut ûndersyk docht bliken dat Friezen en Siuwen min sliepe en op ynternet faak nei sliepmiddels sykje.

title: Friezen sliepe min en sykje faak om sliepmiddels

maintext: Fan de Nederlanners binne Friezen en Siuwen op ynternet it faakst op syk nei sliepmiddels. Dat docht bliken út ûndersyk troch fergelikingswebside beslist.nl. It yn sliep fallen is yn Fryslân en Seelân in grut probleem. De reden derfan is net bekend.


description: It petear oer it denigrearjende praat fan de direkteur fan Valletta 2018 oer in fermoarde sjoernaliste hat noch hieltyd net west.

title: D66: Wannear praat deputearre Poepjes mei Malteeske minister?

maintext:
De sjoernaliste die ûndersyk nei korrupsje en kaam om it libben troch in autobom. De direkteur fan Valletta 2018 die denigrearjend oer har. Dat foel ferkeard yn Fryslân, dit jier ek Kulturele Haadstêd. Dat ferbruts de bestjoerlike bannen mei de kollega's op Malta.
Noch net bard
Deputearre Poepjes hie tasein dat se mei de minister fan Kultuer fan Malta prate soe oer de kwestje, mar dat is oant no ta noch net bard. D66 wol witte wêrom net. Neffens de partij ropt it de fraach op oft de deputearre wol echt stiet foar de opstelling fan de stichting LF2018, en oft se in petear mei de kultuerminister wichtich fynt.
D66 stelt de kwestje woansdei oan 'e oarder by de gearkomste fan provinsjale steaten.


description: In tredde part fan de ynwenners fan Noard-Nederlân fynt dat oerlêst troch te hurd riden yn de buert as earste oanpakt wurde moat.

title: Te hurd riden en hûnestront grutste foarmen fan buertoerlêst

maintext:
It CBS ûndersocht hokker foarmen fan buertoerlêst bewenners graach as earste oplost hawwe wolle. It te hurd riden troch wenwiken en strjitten ûnderfynt it grutste part fan de ûnderfrege minsken as grutste punt fan oerlêst.
Hûnestront en parkearproblemen
Njonken it te hurd riden fine minsken ek oerlêst troch hûnestront en it parkearjen net sa moai. Goed tweintich persint fan de ynwenners fan Noard-Nederlân jout oan dat hûnestront yn de wyk fuortendaliks oanpakt wurde moat. Ien op de tsien buertbewenners jout oan ek graach te sjen dat parkearproblemen yn har omjouwing oplost wurde.
As oare foarmen fan oerlêst wurde ûnder mear hangjongerein, guod op strjitte en drugsoerlêst neamd.
It ûndersyk fan it CBS basearre him foar Fryslân op de gemeenten Súdwest-Fryslân en Ljouwert.


description: Mear as 27.000 minsken hawwe de stillibbens en lânskippen fan de Italiaanske skilder Giorgio Morandi sjoen.

title: Nij besikersrekôr foar Museum Belvédère

maintext: De tentoanstelling Giorgio Morandi hat by museum Belvédere soarge foar in besikersrekôr. Mear as 27.000 minsken hawwe de stillibbens en lânskippen fan de Italiaanske skilder sjoen. Snein wie de lêste dei en it wie opnij tige drok. Minsken kamen fan út it hiele lân nei it museum yn Oranjewâld ta om de skilderijen te sjen.


description: Lanlik binne der mear as 5000 fakânsjebanen foar jongerein.

title: Tûzenen fakânsjebanen foar jongerein

maintext:
Jongerein dy't mei de fakânsje wat byfertsjinje wol, kin lanlik kieze út mear as 5000 fakânsjebaantsjes. Yn Fryslân stean noch 244 banen iepen. It gemiddelde oerelean is hast 11 euro bruto, docht bliken út sifers fan fakatuerewebside Adzuna. De measte banen wurde oanbean yn de logistike sektor, it giet dan benammen om magazynmeiwurkers. Yn Noard-Brabân binne mei hast 1000 de measte banen beskikber. It gemiddelde bruto-oerelean leit dêr mei dik 12 euro ek it heechst yn Nederlân.
Wa't noch wat mear fertsjinje wol kin it bêst in baantsje yn de IT sykje: dêr lizze de leanen mei hast 14 euro yn de oere it heechst. De sûnenssoarch fertsjinnet mei 13,5 euro ek goed. Dat hat benammen te krijen mei it tekoart oan personiel.


title: Argeologyske fynsten by opgravingen yn Snits

maintext: By opgravingen yn de nijbouwyk Harinxmaland yn Snits binne ferskate bysûndere argeologyske fynsten dien. Der waard ûnder mear in saneamde fibula út de midsiuwen oantroffen, fragminten fan in brûnzen wolkaam en in part fan in trettjinde-iuwske piipbonke.


title: Drokte by harksit oer wynpark Nij Hiddum Hou

maintext: It provinsjehûs yn Ljouwert, en net it stedhûs yn Snits, is tiisdeitejûn it toaniel fan in harksit oer de komst fan wynpark Hiddum Hou by de kop fan de Ofslútdyk. De ferwachting is dat in soad minsken op de harksit ôf komme en dy passe better yn it provinsjehûs.


description: Wekker wurde fan de reekmelder en dan sjen dat dyn hûs yn de brân stiet. Dat oerkaam in ynwenner fan Drachten.

title: UPDATE: Brân yn Drachten, apparteminten ûntromme

maintext:
Yn Drachten is yn de nacht fan freed op sneon brân útbrutsen yn in appartemint oan de Nijverheid. De bewenner waard wekker fan de reekmelder en gie sels op ûndersyk út. Doe seach er dat syn wenning al hielendal yn de brân stie. Brânwacht en plysje waarden oproppen nei it plak fan de brân.
De plysje begûn fuortendaliks de oare apparteminten te ûntromjen. In tal dêrfan hie reekskea troch de brân. Der binne gjin minsken ferwûne rekke by de brân.
Nei alle gedachten is in baarnende sigaret de oarsaak fan de brân. De bewenner fan it troffen appartemint moast gau flechtsje. Hy hie gjin tiid de klean oan te dwaan, Hy stie yn ûnderbroek bûtendoar. Fan in buorman krige er in jogginbroek oanbean.


description: De plysje is snein om likernôch 17.00 oere foarearst opholden te sykjen nei de fermiste persoan yn Snits.

title: Sykaksje yn wetter Snits nei fermiste frou foarearst stopset

maintext: Sneontenacht begûn de sykaksje nei de frou dy't yn it wetter rekke wie. Snein is op ferskate wizen fierder socht. Sa waard sonarapparatuer ynset en hat in saneamd dregteam út Urk meisocht. De skipfeart koe net troch it wetter yn Snits.


description: In gemeente-amtner wurdt de nije tydlike direkteur fan it Posthuis Theater. Yn de oardel jier dat er bliuwt, hâldt er foar in part syn taken by de gemeente

title: Geert Dijkstra nije tydlike direkteur Posthuis Theater

maintext: De 31-jierrige Geert Dijkstra is mei yngong fan 1 septimber de nije direkteur fan it Posthuis Theater op It Hearrenfean. Dat meldt de gemeente. It giet om in tydlike funksje fan oardel jier. Yn dy tiid sykje gemeente en direksje nei in definitive oplossing.


description: Skoalbern litte knuffels ûndersykje troch dokters yn oplieiding om sa boartsjenderwize mei it sikehûs yn de kunde te kommen.

title: Soad drokte by MCL-knuffelpoly

maintext: De 6-jierrige Jenicha út groep trije fan de Ljouwerter Skoalferiening hie har knuffel Nijntje-Konijntje mei. Der siet in triedsje los fan de hûd en se tocht dat de knuffel him ek sear dien hie. Dy wie nammentlik út bêd fallen en him op in skerpe punt stompt. Tegearre mei de dokter hat se it knyntsje in prikje jûn, wêrnei't de knuffel wer gau opknapte.


description: As it plan útsteld wurdt, rinne de inisjatyfnimmers subsydzje foar it park mooglik mis. En: "Wy hawwe de megawatts fan Nij Hiddum-Houw domwei nedich", sei

title: Deputearre Kielstra wol wynpark Nij Hiddum-Hou net útstelle

maintext:
Domwei nedich
Kielstra is ek kritysk oer de mooglikheid dat it plan skrast wurdt troch Provinsjale Steaten. Hy hâldt der rekken mei dat yn dat gefal it Ryk de rezjy oer it realisearjen fan wynenerzjy yn Fryslân oernimt. "Wy hawwe de megawatts fan Nij Hiddum-Houw domwei nedich", sei Kielstra.
De deputearre sei ek dat neffens him de omjouwingsadvysried OAR fan Nij Hiddum-Houw goed funksjonearre hat. In soad ynsprekkers yn de seal wiene dat net mei him iens en lieten dat ek dúdlik blike. As gefolch fan it wynmûnepark binne neffens Kielstra gjin sûnensrisiko's te ferwachtsjen. Kielstra beropt him dêrby op eardere útspraken fan de Ried van Steat. Ferskate ynsprekkers út de streek sjogge dêr oars tsjinoan. Sy hâlde rekken mei sûnensproblemen as gefolch fan Nij Hiddum-Houw.


description: Yn 1880 iepene oerbeppe Van Wigcheren yn Berltsum in winkel. Dy gie fan soan op soan, op soan. Eigener no is Dirk van Wigcheren. Mar nei 138 jier wie it hj

title: Berltsum hellet de boadskippen nei 138 jier net mear by Van Wigcheren

maintext: "It is hjoed in hiele aparte dei. Je moatte der net tefolle oer neitinke," fertelt Dirk van Wigcheren in goed oere foar slutingstiid. De winkel is no sa goed as leech, mar dochs komme de minsken op de lêste dei noch del om wat te heljen. "Ik sjoch noch seis pûdsjes jachtsaus, fjouwer pûdsjes cocktailsaus, wat bakspul. Der leit yn dit gongpaad noch in paprika en twa bakjes druven. Sa wat hinne", laket Van Wigcheren. "Ik stean fersteld, de winkel is hast hielendal leech."


title: Epke Zonderland fjirde op 'e rekstôk by 'turnrentree'

maintext: Turner Epke Zonderland is by syn earste wedstriid sûnt it WK fan foarich jier oktober yn Montreal as fjirde einige yn de rekstôkfinale. Dat barde snein yn it Sloveenske Koper by wedstriden út de World Cup Challenge. Zonderland kaam yn de finale ta in skoare fan 13,850. De lêste turner dy't yn aksje kaam, Audrys Nin Reyes út de Dominikaanske Republyk, foarkaam dat Epke Zonderland syn rentree mei in medalje fiere koe.


description: Tûzenden briedende klikstirnzen soargje elts jier foar in hiel soad leven op de Feugelpôle oan de Waadseekant fan it Amelân. Mar dit jier binne sy allegear

title: Klikstirns bliuwt fuort fan de Amelanner Feugelpôlle

maintext: In oare hiel kwetsbere soart hat foar in part harren plak ynnommen. Der briede no 40 spantsjes lytse stirnzen op it meast eastlike puntsje en dat wie der ferline jier mar ien. Wêrom't de klikstirnzen fuortbleaun binne, is net te sizzen. Ferline jier binne alle piken nei heech wetter opfretten troch seemokken. Foar in part liket it der op dat de Amelanner klikstirnzen op ûnder oare Teksel en by Petten bedarre binne.


description: Kûgels en bedobbe plysjehûnen op âlde sjitbaan Ketlik soargje foar problemen foar sportende bern mei in hendikep.

title: Hendikepte bern meie net sporte op fersmoarge terrein sjitbaan

maintext:
De Vries kin it terrein dêrom net brûke foar it hâlden fan sportaktiviteiten mei de bern. In grutte tebeksetter, sjoen de ynvestearring fan 55.000 euro. Boppedat is it dreech om dúdlikheid te krijen oer de mooglikheden dy't passe binnen it bestimmingsplan, no't der krekt in nije koälysje yn de gemeente begûn is.
De Vries hat nei eigen sizzen twa opsjes: of de eardere eigener keapet it terrein werom, of dy rommet it terrein wol goed op. De Vries is bang dat hy yn djoere rjochtsaken bedarret. Sels wol hy syn plannen graach trochsette, om't oars de bern it slachtoffer wurde.


description: Nij Barrahûs yn Wolvegea wurdt de earste klinyk yn Fryslân mei in IVF-fergunning.

title: Offisjele IVF-klinyk yn Wolvegea

maintext: Fertiliteitsklinyk Nij Barrahûs yn Wolvegea hat fan 1 july ôf as earste klinyk yn Fryslân in IVF-fergunning. Mei dy fergunning kin tenei it hiele IVF-trajekt by de klinyk plakfine. Earder koene pasjïnten by Nij Barrahûs allinnich foar de twa earste fazen telâne: de monitoaring en de punksje. Foar de befruchting fia de reagearbuis en it werom pleatsen fan de aaisel moasten minsken ôfreizgje nei gearwurkjende kliniken of sikehuzen.


description: De kulturele kettingreaksje troch de stêd Ljouwert wurdt folslein útstjoerd op tv en ynternet.

title: Evenemint De 8ste dag live te folgjen op Omrop Fryslân

maintext: De 8ste Dag moat ien fan de peareltsjes wurde fan LF2018. It is in kettingreaksje dy't op 8 july 2018 plakfine sil yn Ljouwert. It hele evenemint moat yn totaal fiif oeren duorje, en bestiet út sawol kulturele as sosjale skeakels. In skeakel kin in domino fan boeken wêze, of in liet, of in groep fiskers. Alle skeakels hawwe in eigen plakje op de rûte, en wurde yn beweging set troch de foarige skeakel.


description: It ministearje fan definsje jout ta dat der flaters makke binne by it wurkjen mei chroom-6.

title: Definsje biedt ekskuzen oan foar wurkjen mei chroom-6

maintext: Definsje biedt ekskuzen oan oan alle meiwurkers en âld-meiwurkers dy't skea hân ha fan it wurkjen mei de ferve mei it kankerferwekkende chroom-6 deryn. "Defensie is tekortgeschoten. Dat spijt mij. Ik kan dat niet terugdraaien", sei steatssekretaris Barbara Visser. Op de fleanbasis fan Ljouwert is ek mei de giftige ferve wurke. Neffens de steatssekretaris binne minsken tusken 1984 en 2006 net genôch beskerme.


description: Op in lanlike manifestaasje tsjin gas- en sâltwinning yn Harns wurde sneon trije reade kaarten útdield oan Frisia Zout, Vermillion en de NAM.

title: Gas- en sâltbedriuwen krije reade kaarten by protest yn Harns

maintext:
De manifestaasje begjint by Frisia Zout en einiget by it kantoar fan Vermillion. Beide bedriuwen sitte oan de yndustriehaven yn de stêd. Der komme achttjin sprekkers, wêrûnder trije Keamerleden dy't frege wurde de boadskip fan de demonstraasje mei te nimmen nei Den Haag.
Ien fan de saken dy't neffens de inisjatyfnimmers better regele wurde moat is de skea by gaswinning út lytsere gasfjilden.


description: Mei yngong fan 2019 giet de wetterskipsbelesting omheech. Neffens Wetterskip Fryslân giet it om twa euro de húshâlding.

title: "Hegere wetterskipslesten needsaaklik om feilichheid te garandearjen"

maintext:
Yn 2023 set it wetterskip útein mei de fersteviging fan de Waadseedyk tusken de Lauwersmar en Koehoal. Dy foldocht net mear oan de easken. De opknapbeurt kostet goed 300 miljoen euro en is dêrmei de grutste put ea foar it wetterskip. Dêrtroch kinne yn de takomst de wetterskipslesten opnij omheech gean, mar neffens De Winter moat it algemien bestjoer him dêr noch oer bûge.
Ynwenners fan Fryslân moatte harren wol realisearje dat it om harren feilichheid giet, seit De Winter. "Miskien hat net elkenien it bewustwêzen dat we ûnder de seespegel libje, mar it is wol sa. Wy moatte maatregels nimme, om dy feilichheid altyd te garandearjen. Ik tink, as minsken dat yn acht nimme, dat se dêr ek wol wat foar oer ha."


description: Joop Mulder iepenet de fototentoanstelling "Sâltlân" fan Omropkollega Remco de Vries.

title: Fototentoanstelling Sâltlân fan Omropkollega Remco de Vries

maintext: Remco de Vries is njonken sjoernalist by Omrop Fryslân ek fotograaf. Hy hat de ôfrûne jierren in soad op en by it Waad omspaand en eksperimintearre mei syn kamera. De foto's dy't er makket binne hast surrealistysk: fan kleur, ljocht en beweging. Dat komt troch bepaalde techniken dy't er brûkt. "Ik haw de tiid net beferzen, mar útsmard oer ien foto. Sa binne de stadige bewegings yn de loft en it wetter sichtber wurden," seit Remco de Vries. Syn fototentoanstelling yn it garnalefabryk yn Moddergat wurdt sneintemiddei iepene troch Joop Mulder.


description: "Ik bin echt bang west. Ik wol graach in gesprek hawwe mei boargemaster Crone oer de brân", seit in omwenner.

title: Dupearren fan grutte brân Ljouwert meitsje harren soargen oer de frijkommen asbest

maintext:
Der is troch saakkundigen by Galema en har buorlju binnen sjoen en har wente is wer frijjûn, mar se sliept freedtenacht net thús. "Ik bliuw út foarsoarch net thús sliepen. Dat is te link", fynt Galema. Se fertrout it thús net fanwegen it nijs oer de frijkommen asbest en de stank. Galema wol dat in ûnôfhinklike ynstânsje by har thús komt te mjitten, om fêst te stellen oft it echt feilich is.
Petear mei Crone
Ek wol Galema in petear mei boargemaster Crone oer wat der neffens har better koe en kin. "Ik bin echt bang west. Ik wol graach in gesprek hawwe mei boargemaster Crone oer de brân. Want der kin in soad better." Se wol dan ek melde dat de ynformaasjefoarsjenning fanút de gemeente en de helptsjinsten tekoartsketten hat.


description: By de gearkomste binne beswiermakkers mei protestbuorden.

title: Polityk diskusjearret oer mega-wynturbinen Nij Hiddum-Houw

maintext:
Nei de SP wol ek de FNP besjen oft der legere wynmûnen komme kinne by Hiddum-Houw. Dêrnjonken moat der neiere ynformaasje op it kleed komme oer de sûnensrisiko's fan grutte megawynmûnen. Omwenners binne benaud dat der sûnensskea plakfine sil troch de mûnen dy't in soad leven meitsje, ljocht jouwe en wêrfan't it slachskaad fan de wjukken problemen opsmite sille.
De partijen brochten har stânpunten woansdei nei bûten oer it park.
50Plus stipet it plan Nij Hiddum-Houw net. Sunich omgean mei enerzjy is wichtich, mar sunich omgean mei romte ek. 50Plus is tsjin it útstel fan it kolleezje, de provinsje moat it húswurk op 'e nij dwaan.
De Partij voor de Dieren is foar wynenerzjy, mar sil net samar elts wynpark akseptearje. Wynpark Nij Hiddum-Houw moat der yn dizze foarm net komme.
Neffens de Christen Unie is de diskusje foar of tsjin de komst fan wynmûnen al yn 2014 fierd. Legere wynmûnen is wol in opsje foar dizze partij.
De PvdA wol opsjes iepen hâlde dat oare plakken as Hiddum-Houw mooglik better geskikt binne foar wynmûnen. Hielendal no't der sa folle protesten út de omjouwing binne.
Foar de SP soenen lytsere wynmûnen wol in opsje wêze. Sa lang't dy mar yn de omjouwing passe.
FNP slút útstel fan it beslút net út. Der moat dúdlikens komme oer mooglike sûnensklachten fan de megamûnen en der moat oerlis komme mei de inisjatyfnimmers oer de hichte fan de mûnen en wjukken. FNP hâldt wol fêst oan de 36 megawatt wynenerzjy dy't yn it gebiet opwekt wurde moat.


description: De fertochte soe it ûngelok feroarsake ha troch oan de hânrem fan de auto te lûken.

title: Fertochte feroarsaakjen deadlik ûngelok mei VV Waskemar-spiler foar de rjochter

maintext: In man út Grins (47) moat tongersdei foar de rjochtbank ferskine fanwegen it ûngelok dêr't VV Waskemar-fuotballer Daniël Postema (35) by om it libben kaam. It Iepenbier Ministearje fertinkt de Grinzer der fan dat er it ûngelok feroarsake hat, troch oan de hânrem fan de auto te lûken, dêr't hy en Postema mei twa oaren yn sieten. Ien fan dy twa oaren rekke swierferwûne.


description: Rentex Floron út Boalsert siket nije wurknimmers. Dy binne nedich omdat de waskerij de wask fan it nije Prinses Máxima Centrum yn Utrecht waskje sil.

title: Nij sikehûs soarget foar nije oanwaaks by Boalserter waskerij

maintext:
Neist it wurk út Utrecht sil Rentex Floron meikoarten ek oan de slach foar in nije soarchgroep yn Amsterdam. De taname fan opdrachten soarget derfoar dat de waskerij op syk is nei nije wurknimmers.
Opliedingen
Neffens direkteur Titus Mulder is it dreech om kwalifisearre personiel te finen. Om dêr wat oan te dwaan wurde al in oantal jierren opliedingen fersoarge foar it eigen personiel, ûnder oare yn gearwurking mei ROC Friese Poort yn Snits.


description: De polder fan Skylge bestiet dit jier 160 jier. Mar wat is de takomst? Lânskipskeunstner Elmo Vermijs socht nei antwurden en makke in lûdsspegel.

title: It lûd fan in 160 jier âlde polder op Skylge

maintext:
Untwikkeling
Elmo Vermijs hat yn opdracht fan de Vogelbescherming, Oerol en Polderpracht ûndersyk dien nei de polder op it eilân. Dit jier bestiet dy 160 jier. It doel wie, om te sjen hoe't de polder him ûntwikkele hat troch de tiid hinne en wat de takomst is. De greidefûgels yn dat lânskip tsjinje as in spegel.
"In het verleden waren de weidevogels een grote bron van inkomsten", seit Vermijs. "De eieren werden verkocht. Nu is dat anders. Nu worden ze beschermd en speelt de vogelwacht een belangrijke rol."


description: De betsjûnde, wûndere wrâld fan Alice komt ta libben op de premjêre fan it berne-iepenloftspul yn Easterwierrum, mar hat in ûnferwachts ein.

title: Berne-iepenloftspul: de premjêre fan Alice yn Wûnderlân

maintext: De loft is griis en mei sa'n 14 graden is it fris op de tribune. It hat der net foar soarge dat it publyk thúsbleaun is. Sawat alle bankjes sitte fol en op de earste rige sitte in pear minsken dy't sels harren túnstoel mei kessentsje meinomme hawwe. De sfear sit der goed yn op it fjild njonken doarpshûs De Tysker. Mar nei de earste tsien minuten begjint it te drippen. Al gau wurdt dúdlik dat der net fierder spile wurde kin. De stjoerders foar it lûd kinne net oer reinwetter. De bern sprinte it poadium ôf en sykje ûnderdak yn it doapshûs. Nei in koart skoft begjinne de spilers opnij oan de sène dy't sa abrupt ta in ein kaam is. Mei itselde entûsjasme spylje de bern fierder. Alice draacht it ferhaal en nimt elkenien fuortendaliks wer mei yn har dreamwrâld. Mar op it momint dat de blauwe rûp oan Alice freget 'Wêr bisto?' en it orakulum oan de oarder komt, hâldt de loft it net mear. Yn koarte tiid is alles wiet.


description: De hurdfytser is twad wurden yn Emmen en pakt dêrmei de einoerwinning yn it jongereklassemint. Dat leveret in staazjekontrakt op by team LottoNL Jumbo.

title: Hartthijs de Vries bemachtiget staazjekontrakt by LottoNL Jumbo

maintext:
Troch it twadde plak fan Hartthijs de Vries hat er himsels wol fersekere fan de einoerwinning yn it jongereklassemint. Dat leveret de 21-jierrige Kollumer in staazjekontrakt op by team LottoNL Jumbo.
De Vries hie dit seizoen al in kontrakt by Roompot bemachtige, mar moast troch problemen mei syn hert in stapke werom dwaan.


description: Gert-Anne van der Bos, Taeke Triemstra en Tjisse Steenstra hawwe yn Dronryp de twadde seizoensoerwinning behelle.

title: Van der Bos-en-dy pakke twadde seizoensoerwinning yn Dronryp

maintext:
Goeie comeback Enno Kingma
Enno Kingma miste de earste wedstriden fan dit seizoen, omdat hy syn staazje yn Skotlân earst ôfmeitsje moast. Sûnder Kingma degradearden syn maten Renze Pieter Hiemstra en Hans Wassenaar ek nochris nei de earste klasse. Dêr wûnen se lykwols twa kear en dus kamen se hjoed foar it earst wer werom yn de haadklasse, no mei Enno Kingma. Dy sûnt syn comeback sawiesa goed presteart, want hy wûn sneon yn Moarre-Ljussens in haadklasse útnoedigingsparty, hy wûn in tredde priis op de bûnsparty en pakte in oerwinning yn de earste klasse.


description: Reedriders krije it de kommende jierren rêstiger. De ISU hat besluten gjin 3 WK's mear te hâlden, mar 1. "Stelletje pannenkoeken", skriuwt Ritsma op Twitte

title: Rintje Ritsma lilk oer beslút foar ien reedryd-WK

maintext:
Ald-reedrider Rintje Ritsma fan De Lemmer is lilk oer it beslút fan reedryduny ISU om fan it seizoen 2020/2021 ôf noch mar ien wrâldkampioenskip yn it jier te hâlden. No binne der alle jierren noch trije WK's: allround, sprint en ôfstannen.
Ritsma reagearret op Twitter as folget: ''Dit moet weer een grootheid in het schaatsen bedacht hebben.'' Hy slút ôf mei #stelletjepannenkoeken.
It beslút is naam op it ISU-kongres yn de Spaanke stêd Sevilla. It is neffens it bestjoer noch net dúdlik hoe't it nije wrâldkampioenskip der krekt út komt te sjen en hokker titels te fertsjinjen binne.


description: Wat te dwaan ast ien tsjinkomst op strjitte dy't betize is? Of ast fernimst dat dyn buorfrou de gerdinen hieltyd faker ticht hat? De kursus MFHA jout it an

title: Kursus earste help by psychyske problemen; lústerje sûnder oardiel

maintext:
Je lere wat je dwaan kinne as je in betize persoan op strjitte tsjinkomme. Al ha se it op de kursus leaver oer de persoan mei ûnbegrepen gedrach. Want 'betize persoan' jout minsken fuort in stimpel. En dat soene we as maatskippij net dwaan moatte, fine de kursuslieders. As earste leare je yn te skatten oft it giet om in krisissitewaasje (dan fuort 112 belje) en hoe't je de persoan benaderje kinne. "Denk altijd eerst aan je eigen veiligheid", sizze de kursuslieders. Feit; de measte minsken mei betize gedrach binne net dieder, mar faker slachtoffer fan geweld. Mar as ien it kontakt mei de werklikheid kwyt is, dan kinne je de persoan better net oansprekke. Ut angst soe dy dan agressyf reagearje kinne.
Mar je leare ek de sinjalen fan in panykoanfal te werkennen of hoe de buorfrou oan te sprekken dy't oars altyd sa fleurich wie, mar no hieltyd faker de gerdinen ticht hat. Mar ja, hoe dogge je dat dan? Want it fielt ek wol wat ûngemaklik om op ien ôf te stappen. Iris ten Wolde jout alffêst in tip.


description: Dat sei fraksjefoarsitter Avine Fokkens fan de VVD yn de Provinsjale Steaten moandei yn It Polytburo.

title: VVD: "Utstel fan wynpark Nij Hiddum-Houw sil liede ta skeaclaims fan de inisjatyfnimmers"

maintext:
As de turbines der yn 2020 neffens ôfspraak net steane, sil it Ryk yngripe en de foardielen foar de streek skrasse, sa ferwachtet Fokkens. Se begrypt de soarch fan de omwenners wol, mar seit tagelyk dat sûnensklachten troch de mûnen eins noch noait oantoand binne.
Mei de opstelling fan de VVD is der wol in skuor kaam yn it kolleezje fan deputearre steaten. Kolleezjepartij SP pleitet wol foar in útstel fan trije moanne, oant dúdlik is wat de risiko's foar de sûnens krekt binne. Moandeitejûn is de twadde ynformaasjegearkomste oer it ûnderwerp.


description: Leden fan de Wurkgroep Nierstichting De Gordyk en omkriten ha yn 40 jier tiid hast twa ton ophelle foar it goede doel.

title: Frijwilligers helje mei sokbreidzjen tûzenen euro's op foar Nierstichting

maintext:
De Wurkgroep Nierstichting De Gordyk en omkriten hat tiisdeitejûn 10.000 euro oermakke nei de Nierstichting. De 50 leden yn de leeftiid fan 70 oant 90 jier breidzje, naaie en heakje it hiele jier troch foar it goede doel. It measte jild is ophelle mei de ferkeap fan 900 pear sokken.
De wurkgroep bestiet dit jier 40 jier en hat oer al dy jierren 190.000 euro ophelle foar de Nierstichting. Foar it kommende jier giet de wurkgroep foar de twa ton.


description: Yn Harns wurdt folle minder ynbrutsen sûnt ynwenners oan buertprevinsje dogge fia WhatsApp. Dat seit de gemeente.

title: Minder ynbraken yn Harns fanwegen WhatsAppgroepen

maintext:
Der binne op dit stuit achttjin WhatsAppgroepen aktyf yn Harns. Dielnimmers fan fiif groepen surveillearje dêrnjonken ek yn har eigen buert. Se besjogge oft der ûnfeilige situaasjes binne. Se komme bygelyks yn aksje as se minsken sjogge dy't har opfallend gedrage of by fertochte situaasjes.
Noch fjouwer wiken
Omdat it fertuten docht, besykje de gemeente en de plysje nochris fjouwer wiken te belûken by dizze wize fan buertprevinsje. It úteinlike doel is om yn de folsleine gemeente WhatsAppgroepen te hawwen, wêrfan't de leden har eigen buert feilich besykje te hâlden.
Tûzenste dielnimmer
De gemeente Harns hat moandei de tûzenste dielnimmer oan sa'n WhatsAppgroep yn it sintsje set. Frou Neijsen krige in bosk blommen. Dêrmei eare de gemeente symboalysk de grutte groep frijwilligers dy't al jierren helpt om de feiligens yn de wiken te ferbetterjen.


description: Op Oerol op Skylge wurdt dizze wike eksperimintearre mei duorsume húskes foar froulju.

title: Nij húske foar froulju op Oerol

maintext: Op it Oerol festival op Skylge wurdt dizze wike in eksperimint holden mei duorsume húskes foar froulju. Der wurdt gjin spielwetter brûkt en boppedat wurdt fan de urine in soarte fan keustdong makke. It idee is betocht troch ûndernimmers út Rotterdam en Súd-Afrika, dêr't húskes faak net hygiënysk binne en wetter brûkt wurdt om troch te spielen, wylst der geregeld in tekoart is oan wetter yn Afrika.


description: De neibesteanden fan de slachtoffers fan it ûngelok mei in dongsilo yn Makkingea binne net bliid mei de aksje om jild yn te sammeljen foar it leanbedriuw.

title: Neibesteanden dongûngelok Makkingea ûngelokkich mei aksje

maintext:
Heeres moat him takom wike woansdei yn heger berop foar it Hôf yn Ljouwert ferantwurdzje foar it bedriuwsûngelok op 19 juny 2013 yn Makkingea. Dêrby kamen trije minsken om it libben. Heeres is troch de rjochtbank feroardiele ta in boete fan 100.000 euro.
Klanten binne benaud dat Heeres dit net betelje kin en dat dit de ein betsjutte soe fan syn bedriuw. "It is in saak dy't allinnich mar ferliezers kend", sei Froukje Bosga fan Rotstergaast earder by Omrop Fryslân. Sy is inisjatyfnimmer fan de aksje om Heeres te stypjen.


title: Feestlike iepening fan brêge yn Holwert

maintext:
Yn Holwert is sneontemiddei in nije brêge yn gebrûk naam. De brêge leit oer de Riet en ferbynt it doarp fia de Nije Púndyk mei de seedyk. Ek kinst no fanút it doarp maklik by de fûgelhutte dy't dêr stiet komme. Dy fûgelhutte is fan it projekt 'Holwerd Buitendijks' fan Steatsboskbehear. By de brêge is in keunstwurk delsetten dat ûnderdiel is fan it keunstprojekt Sense of Place.
De brêge waard iepene troch wethâlder Pytsje de Graaf fan Dongeradiel en Jesler Kiestra fan Steatsboskbehear. De namme fan de brêge is 'De Ferbining'. Dat wie de winnende ynstjoering op in priisfraach dy't doarpsbelang útskreaun hie.


description: De ANWB warskôget foar in lange file yn de rjochting fan Fryslân.

title: Lange file op de Ofslútdyk troch wurksumheden

maintext: In soad fertraging freedtemiddei foar it ferkear op de Ofslútdyk. Troch wurksumheden oan de dyk tusken Den Oever en Koarnwertersân stiet yn de rjochting fan Fryslân in file oer in lingte fan 10 kilometer. Minsken moatte neffens de ANWB rekken hâlde mei in fertraging fan mear as in oere. By de Breesândyk wurdt oan de dyk wurke, it ferkear moat dêrtroch oer de flechtstrook ride.


description: Nei 43 jier hâldt lapkekeapman Jan Venema op op de freedsmerk yn Ljouwert

title: Markante lapkekeapman Jan Venema hâldt nei 43 jier op


title: Boargemaster Bilker makket him soargen oer de nije gemeente Noardeast-Fryslân

maintext:
De nije gemeente Noardeast-Fryslân is net yn balâns. Dat sei boargemaster Bearn Bilker fan Kollumerlân moandei yn It Polytburo. Syn gemeente sil fusearje mei Dongeradiel en Ferwerderadiel, mar Dantumadiel docht net mei, ta teloarstelling fan Bilker. Hy makket him soargen oer it lytse Dantumadiel, dat it neffens him op termyn selsstannich net oprêde sil.
De nije gemeente Noardeast-Fryslân, mei Dokkum as haadplak, giet fan ien jannewaris ôf fan start. Ein novimber binne der earst noch gemeenteriedsferkiezingen.


description: Ferline jier lei Rykswettersteat de wurksumheden stil en waard de gearwurking mei de foarige oannimmer opsein. Moandei set de tarieding útsein.

title: Flylân pakt strânferbreding wer op

maintext:
Ferline jier oktober lei Rykswettersteat de wurksumheden stil. De gearwurking mei oannimmer Van der Lee waard opsein. Rykswettersteat wie net te sprekken oer de útfiering fan it wurk.
Van Oord bringt moandei út see wei in lieding nei it strân ta. Ek komme der buizen op it strân te lizzen. It opspuitsjen fan sân is nedich foar de feilichheid fan ús lân. It strân wurdt breder makke.


description: Havic giet op foar de sechsde nasjonale titel yn fjouwer jier tiid. It jeugdkuorbalteam hat al trije jier gjin kompetysjewedstriid ferlern.

title: Kuorbaltalinten Havic troch nei finale

maintext: It B1 kuorbalteam fan Havic hat sneon de finale om de lânstitel berikt. It team wie yn Driebergen mei 20-14 royaal te sterk foar PKC B1. Havic hie in fleanende start en kaam mei mar leafst 14-2 foar. Beide ploegen giene mei in rêststân fan 14-5 foar Havic it skoft yn. Nei it skoft hâlde Havic de foarsprong ienfâldich fêst. Nije wike sneon is de finale yn Bennekom tsjin DVO, dat út dat doarp komt en dus in thúswedstriid spilet.


description: Berltsum wint it NK keatsen by de dames.

title: Berltsum wint it NK keatsen by de dames

maintext: By it NK Keatsen foar dames yn Eksmoarre is Berltsum der mei de earste priis fantroch gien. Yn de finale wiene Ilse Tuinenga, Leonie van der Graaf en Harmke Siegersma mei 5-1 en 6-0 fiersten te sterk foar it partoer fan Huzum (Nynke Sijbrandij, Anna-Dieuwke Dijkstra en Manon Scheepstra). It wie foar Berltsum alwer de sechsde oerwinning yn de lêste sân jier.


description: Wat docht in selstraf mei je en wat dogge je as je frijkomme? Dêr is in toanielstik oer makke.

title: Finzenismonologen litte publyk neitinke

maintext:
Wat docht in selstraf mei je en wat dogge je as je frijkomme? It binne fragen dy't steld wurde by it toanielstik 'Gevangenis Monologen.'
It stik is ferline jier al opfierd yn útferkochte sealen foar algemien publyk. No wurdt it spile yn 15 finzenissen. De PI Ljouwert wie tiisdei oan bar.
It teäterstik is basearre op it libbensferhaal fan Wesley. Hy hat goed fjouwer jier fêst sitten foar in gizeling by Jeugdzorg. Syn personaazje wurdt spile troch akteur Poal Cairo. Oare akteurs binne Kenneth Herdigein en Birgit Schuurman.


description: De A6 bliuwt freed by De Lemmer yn súdlike rjochting oant it begjin fan de jûn ticht. Dat meldt Rykswettersteat.

title: A6 oant begjin fan de jûn ticht, nei slim ûngelok by Bant

maintext:
De plysje is dwaande mei in grut ûndersyk en der leit disel op de A6. Omdat in grut part fan de frachtweinkabine troch de klap fuortslein is, leit der ek in soad guod op de dyk. Foar De Lemmer stiet in lange file op de A6 en ek op De Lemmer sels rint it folslein fêst.
It ferkear wurdt oanred om fia de A32 nei it suden te riden.


description: In âlder echtpear is freedtemoarn yn Easterwâlde oerfallen troch twa manlju. Boargemaster Harry Oosterman is dêr bot fan skrokken.

title: Boargemaster Oosterman bot skrokken fan oerfal yn Easterwâlde

maintext: Boargemaster Harry Oosterman fan Eaststellingwerf is bot skrokken fan de oerfal op in âlder echtpear yn Easterwâlde. Oosterman wie koartlyn noch by it pear op besite om't se 65-jier troud wiene. It pear dat wennet oan de Logten yn Easterwâlde en waard freedtemoarn om kertier oer fiven hinne oerfallen.


description: It bier en wetter wie oeren foar slutingstiid al útferkocht, in oere yn de rige stean foar in besite oan it húske en te min prullebakken om ôffal kwyt te k

title: Soad krityk fan festivalgongers Promised Land

maintext:
Ferbetterpunten
De wachtrigen by de entree, de bar en de húskes wienen ekstreem lang. Neffens guon festivalgongers stienen se soms wol in oere te wachtsjen op in drankje of in besite oan it húske. Punt fan krityk is ek dat it net mooglik wie om iten te beteljen mei de festivalmuntsjes.
Festivalorganisator Bobby Veenstra fan Promised Land faget de klachten net fan tafel. "It bier en ek oar drinken wie yndie om tsien oere jûns hinne hast op. Wy hawwe doe alles op alles set om noch in leveransier te finen, dy't ús nije foarried leverje koe. Dat is slagge. Al mei al hat der in koarte tiid gjin bier te keap west. Om alve oere jûns rûn de taap wer. It binne ûnfoarsjenne logistike problemen, mar wy hawwe besocht dy fuort ek wer op te lossen. De ferkeap gie better as ferwachte. Folgjend jier dogge wy it better."


description: Se wûnen mei it ferske 'Freonskip boppe'. De priis foar it bêste selsskreaune nûmer gie nei De Kogge út Drylts.

title: De Frissel út Drachtsterkompenije wint Sjongfestival 2018

maintext: Skoalle De Frissel út Drachtsterkompenije is de winner fan it Sjongfestival 2018 wurden. Sy wûnen freed it Sjongfestival mei it ferske 'Freonskip boppe'. De sjuery wie tige te sprekken oer it optreden fan de skoalle: "Der falt te hearren dat der in soad oan muzyk dien wurdt op de skoalle. In goed kleurepalet oan muzyk, mei rap en rock." De Kogge út Drylts wûn de tekstpriis, de priis foar it bêst selsskreaune nûmer. De finale waard hâlden op it Saailân yn Ljouwert.


description: It akkoart fan it CDA, de FNP en ChristenUnie krige de namme "Duorsum oparbeidzje".

title: Nij kolleezje Tytsjerksteradiel hat koälysje-akkoart klear

maintext:
It nije kolleezje fan Tytsjerksteradiel hat woansdei har akkoart oan de ried presintearre. Dat akkoart krige de namme "Duorsum oparbeidzje". It CDA, de FNP en de ChristenUnie foarmje de koälysje. Earder waad al bekend dat de PvdA net weromkomme soe yn it nije kolleezje.
Gelbrig Hoekstra-Mozes (CDA), Rommert Dijk (FNP) en Andries Bouwman (CU) waarden woansdei ta wethâlders beneamd.


description: It publykspanel fan Rykswettersteat fynt dat ûnfeilichheid op de A7 foaral troch autobestjoerders sels feroarsake wurdt.

title: "Minsken moatte op de dyk rekken mei elkoar hâlde"

maintext:
Hast de helte fan de 475 respondinten is troch it spesjale feiligensprojekt A7 Attent fan Rykswettersteat mear bewust fan ûnfeilich rydgedrach op de A7, sizze de minsken sels. De plysje en Ryskwettersteat fiere dêr sûnt ferline jier in hanthavenings- en foarljochtingsaksje, om autobestjoerders te wizen op ferantwurdlik rydgedrach.
Steure oan 'asosjaal' rydgedrach
Fia de enkêtes, mar ek fia oare kanalen litte minsken witte dat se har steure oan 'asosjaal' rydgedrach. Op de fraach fan Rykswettersteat wat se dêr krekt mei bedoele, kamen in hiel soad reaksjes. "Van die aso's die belachelijk langzaam inhalen", "Idioten die bumperkleven", "Mensen die knoerthard rechts en links voorbij komen", "Afsnijden, heel irritant", sizze autobestjoerders oer oare dykbrûkers.
Sels ferantwurdlikheid nimme
De projektgroep fan Rykswettersteat brûkt de enkêtes en de oare reaksjes om spearpunten te bepalen foar folgjende foarljochtingsaksjes en plysjekontrôles. Mar úteinlik moatte minsken sels har ferantwurdlikheid nimme, seit projektlieder Hans Rombouts fan Rykswettersteat. "Zoals een weggebruiker terecht schreef: 'Iedereen praat hier mooi over wat anderen fout doen, maar mensen vergeten dat ze zelf ook wel wat beter kunnen rijden.' Laten we daarom allemaal meer rekening houden met elkaar. Niet direct met het vingertje naar iemand anders wijzen, maar eerst kijken of je zelf je gedrag ook kunt aanpassen. Uiteindelijk moeten we het met elkaar doen!"


description: Yn in iepen brief oan it hiele lân liede boeren de needklok. Se wolle dat minister Carola Schouten alles op alles set om de situaasje op te lossen.

title: 'As der neat feroaret, geane dit jier achthûndert boeren fallyt'

maintext: "Ik fyn dat wol in hiel heech oantal", seit Sterkenburgh. "Ik hie dat net ferwachte, mar freegje my ôf oft it de wierheid is. It is in berekkening en it hinget der hiel bot fan ôf wat de molkpriis is en fan oare besunigingen by it bedriuw."


description: Neffens it Wereld Natuur Fonds is it fiif foar tolven. De gefolgen fan it plestik sop binne net allinnich yn de natoer, mar de plestiken dieltsjes komme ek

title: Plestik sop, hoe slim is it?

maintext:
By de oplieding foar Kust- en Zeemanagement op Van Hall Larenstein is der ek in protte omtinken foar de plestik sop. Dosinte Jorien Rippen fan de skoalle warskôget dat we der allegear oan meiwurkje moatte om it wetter yn de oseanen en seeën wer skjinner te krijen. De útdrukking "verbeter de wereld, maar begin bij jezelf" is hjir neffens har hielendal op fan tapassing.
It Wereld Natuur Fonds seit dat it fiif foar tolven is en neffens Rippen moatte wy sels aksje ûndernimme. 'Nee' sizze tsjin plestiken taskes en plestiken bekerkes bygelyks. Net allinnich de natoer rint nammentlik skea op. De mins rint der ek gefaar troch, want de lytse plestiken dieltsjes komme úteinlik yn ús iten


description: De hyskraan fan it Fryske bedriuw Vrieswijk is fuortsakke en driget no om te fallen, presys op in hûs yn Assen.

title: Hyskraan driget op in wenning te fallen

maintext:
Oan de Doctor Nassaulaan yn Assen driget in hyskraan fan in Frysk bedriuw op in wenning te fallen. De kraan is fan Vrieswijk, mei festigings yn Surhústerfean en Holwert.
De hyskraan sakke by wurksumheden troch noch ûnbekende oarsaak fuort en rekke ynstabyl. Yntusken is der in twadde hyskraan oanwêzich. Dy besiket de oare kraan oerein te hâlden. De plysje hat de omjouwing by de wenning ôfset.


description: Yn Rûgehuzen binne twa minsken op in motor op de flecht foar de plysje tsjin in beam riden. De plysje siket tsjûgen fan it ûngelok.

title: Twa motorriders op 'e flecht foar plysje ferwûne by botsing tsjin beam

maintext:
De manlju foelen op by de plysje, omdat sy slingerjend rieden. De plysje joech in stopteken, mar dat negearre de bestjoerder, wêrnei't de plysje rêstich de achterfolging ynsette. Yn in bocht rekken de motorriders neist de dyk en botsten tsjin in beam. Fan in ôfstân seach de plysje fonken.
De bestjoerder fan de motor rekke swier ferwûne by it ûngelok en is nei it sikehûs yn Zwolle brocht. De byrider wie der minder slim oan ta, mar moast wol foar behanneling nei it sikehûs.


description: Kuorballers Havic B1 nei finale Nederlânsk kampioenskip troch royale winst op PKC.

title: FIDEO: Sa berikten de kuorballers fan Havic de finale

maintext: De kuorballers fan Havic B1 út Kollum en De Harkema hawwe sneon de heale finale om de nasjonale titel tsjin PKC B1 mei royale sifers wûn. De Papendrechters waarden nei in rêststân fan 14-5 úteinlik mei 20-14 ferslein. Yn de NK-finale treft Havic no DVO út Bennekom. De hichtepunten en reaksjes op in rychje.


title: Leararetekoart eksakte fakken liedt ta problemen

maintext: Der driget in tekoart oan leararen foar de eksakte fakken yn it fuortset ûnderwiis. Dy trend is al in skoft oan de gong, mar begjint no ta problemen te lieden, benammen yn de Rânestêd. As der neat dien wurdt, dan liedt de situaasje ta in grut tekoart oan leararen fan eksakte fakken foar de klassen. Dat leit, neffens Wiebe Wieling, skoalbestjoerder fan OSG Piter Jelles, oan de ekonomyske ûntwikkelingen en is al in skoft oan de gong.


description: Ferslachjouwer Rene Koster heart op de Freedsmerk wat minsken fine fan it nijs dat skoalbern te min bewege

title: "Jou se in skop ûnder de kont en stjoer se nei bûten ta!"

maintext:
Unanym waarden tillefoans, tablets en de tillefyzje oanwiisd as oarsaak: "Se hawwe in minne motoryk, binne te dik en hawwe fjouwerkante pupillen. Jou se in skop ûnder de kont en stjoer se nei bûten." In soad âlderen seine dat it yn harren tiid wol oars wie: "We moasten alle dagen twa kilometer nei en fan skoalle rinne. Dan hiene we in hoepel en dêr draafden we efteroan!"
In Hollânske besiker oan de Freedsmerk fertelt dat by harren thús yn Amsterdam op in oare wize nei beweging sjoen wurdt. Dêr krijt it bewegen hieltyd faker wichtich plakje op skoalle. "Fresh in de les heet het", fertelt se, "daar krijgen kinderen sowieso 's morgens of 's middags al beweging."


description: De man dy't foto's makke fan in bern yn in sliephûske, hie dêr neffens de plysje gjin kweade bedoelingen mei.

title: Plysje: Fertochte fotoknipper yn Feanwâlden wie gjin bernelokker

maintext:
Der is gjin bernelokker aktyf yn Feanwâlden. Dat seit de plysje Noardeast-Fryslân. De man dy't earder fan 'e wike foto's makke bij in berne-opfanglokaasje yn Feanwâlden, hie dêr gjin kwea mei yn it sin.
De man hie in bern al in skoftsje gûlen heard en seach it lizzen yn, neffens him, in 'kninehok'. It gie om in sliephûske, dêr't berne-opfangorganisaasjes wol faker gebrûk fan meitsje. De man makke der in foto fan. Hy seit dat er dêrnei noch mei de opfang praat hat, om te freegjen oft sa'n hokje normaal wie.
Berne-opfangorganisaasje Kids First stjoerde dêrnei de âlders fan de lokaasje yn Feanwâlden in brief oer in ûnbekende man dy't foto's makke hie. De plysje hat yntusken kontakt mei de man hân en út dat petear hat bliken dien dat it allegear in misferstân west hat.


description: De wedstriid like út te rinnen op in teloarstellend, doelpuntleas lykspul, mar let yn de wedstriid soarge Lieke Martens dochs foar de 1-0.

title: Oranjefroulju pakke oerwinning yn Abe Lenstra Stadion yn blessueretiid


description: In basisskoalle yn Tilburg ferbea ein foarich jier de bern om frisdrank mei nei skoalle te nimmen. Gjin kola, enerzjydrank of fruchtesop mear.

title: Kollum: "Sûnens is de nije wolfeartssykte"

maintext:
Lykwols is it in teken fan de tiid. De oandacht foar sûnens hat noch noait sa grut west as no. Us oerheid warskôget foar in obesitas-epidemy, wylst der op itselde stuit in sûnensbeweging plakfynt dy't bytiden religieuze skaaimerken hat. It lichem as timpel, it lichem as ideaal fan fysike maakberens. Dêrby giet it net allinne om froulju, wat men faaks tinke soe. Jonges en manlju dogge dêr de lêste jirren likehurd oan mei. It tellen fan kaloryen is foar harren krekt sa gewoan wurden as it sa no en dan joggen fan de foarhûd. De hiele dei binne se mei iten dwaande, mei suppleminten en it kweken fan spieren. It hawwen fan in 'eetstoornis' is ek by manlju net mear út 'e regel. Yn Nederlân melde har sân kear safolle jonges mei in ytfersteuring as twa jier lyn. Sa'n 180.000 Nederlanners ha in 'eetstoornis' en 10 prosint dêrfan is in man.
Dêr't it om draait is obsesje. Ast it no dochst fanwege sûnens, fanwegen in killerbody of bygelyks it miljeu of it wolwêzen fan bisten: it is it obsessive dat foar in disbalâns soarget. Letterlik en figuerlik. Lichaamlik en geastlik. In hiele protte saneamde 'foodies' ha ûndergewicht en in tekoart oan fitaminen en mineralen, dy't iroanysk genôch mei gemysk produsearre suppleminten wer oanfolle wurde moat. Faak ha se it permanint kâld. Guon krije problemen mei it hert. Minsken dy't obsesssyf mei iten dwaande binne reitsje yn guon gefallen de libbenswille kwyt. Troch de konstante fokus op wat se wol of net ite meie is domwei genietsjen in toer. Sosjale kontakten wurde yngewikkeld omdat net oeral mear spontaan iten wurde kin. Yn stee fan it libben te libjen giet it om de driuw om it libben te kontrolearjen, krekt salang oant dy kontrôletwang in meunster wurdt. En meunsters binne yn 'e regel wer in ramp foar de sûnens.
Nochris: it draait om obsesje. Fansels is it goed om nei te tinken oer wat je ite. Datst dy derfan bewust bist dat it jin alle dagen foltropjen mei koekjes, sjips en fette snacks net sûn is. Datst op 'e tiid foldwaande griente en fruit krigest. Mar it wichtichst is it sûn ferstân. Dat dy seit datst al dy goedbedoelde advizen, regels en foarskriften fan foodievloggers en selsbeneamde sûnensgoeroes net nedich hast. Datst sa no en dan bêst in patatsje mayo ha meist, in iisko mei in toefe slachrjemme of in broadsje shoarma mei saus. It sûn ferstân dat seit: Releks. Lit dy net gek meitsje. Genietsje. Wy binne hjir mar efkes."


description: In stapper út Zoetermeerder is freedtenacht yn it Ljouwerter útgeansintrum oppakt. Hy soe yn in hoarekasaak ien mishannele hawwe. It slachtoffer moast mei

title: Mishannling yn Ljouwert, man oppakt

maintext:
In 26-jierrige man út Zoetermeer is yn de nacht fan freed op sneon yn Ljouwert oanhâlden as fertochte fan in mishanneling yn in hoarekasaak oan it Ruterskertier. It slachtoffer moast mei letsel oan de holle nei it sikehûs.
De fertochte sit fêst en hat in hoarekaferbod foar in jier krigen. De plysje is noch dwaande mei it ûndersyk en slút meardere oanhâldingen net út.


description: De arrestaasje fan de bernepsychiater út Makkingea foar bernemisbrûk yn Nepal is in grutte skok foar syn kollega's op 'e Jouwer.

title: Arrestaasje bernepsychiater grutte skok foar kollega's Therapeuticum

maintext:
"Het zijn heel veel emoties tegelijk. We zijn geschokt, kwaad, maar ook verdrietig. Neem van mij aan: het is voor ons net zo onbegrijpelijk als voor ieder ander", seit Abbink. Justysje hat it Therapeuticum ek ynformearre oer it ûndersyk nei mooglik misbrûk troch de bernepsychiater yn Nederlân. Abbink hat gjin inkelde oanwizing om te tinken dat soks him by it Therapeuticum foardien hat. "Bij de psychiatrische consulten is eigenlijk altijd een tweede hulpverlener aanwezig en vaak ook een ouder. De kinderpsychiater had hier niet alleen kinderen in behandeling."
Tekoart oan bernepsychiaters
Yn Nederlân is in grut tekoart oan bernepsychiaters. Abbink hâldt der rekken mei dat it wolris in skoft duorje kin, foardat se in opfolger fûn hat. "We hebben gelukkig een goed team en een goede GGZ-arts, die bijna psychiater is. We zullen er alles aan doen om de hulp aan onze cliënten zo goed mogelijk door te laten gaan. Daar ligt nu onze eerste prioriteit."
It Therapeuticum hat yn it wykein, sadree't justysje dêr tastimming foar joech, fuortendaliks alle kliïnten en oare belutsenen safolle mooglik ynformearre oer de saak. De measte reaksjes dy't it sintrum ûntfangt út De Jouwer en omjouwing binne bemoedigjend, fertelt Abbink. "Veel klanten vinden het vervelend voor ons en begrijpen gelukkig dat wij het hier ook moeilijk mee hebben." Kliïnten dy't fragen hawwe oer de oppakte bernepsychiater, kinne dy fan moandei ôf kwyt by it Therapeuticum op 'e Jouwer.
Undersyk duorret noch wiken
It fierdere ûndersyk nei it bernemisbrûk troch de bernepsychiater sil nei alle gedachten noch wikenlang duorje. Justysje yn Nederlân fertinkt de man yn it foarste plak fan it misbrûken fan in 15-jierrige jonge yn Nepal, mar neffens Nepaleeske media soene der mear slachtoffers wêze. It leit yn de ferwachting dat de man him yn Nepal foar de rjochter ferantwurdzje moat foar syn dieden. De man kin yn it Aziatyske lân in selstraf fan alve jier krije.


description: Troch de twa oerwinningen dit wykein is Taeke Triemstra no Chris Wassenaar foarby op de ivige ranglist.

title: Taeke Triemstra no fyfde aller tiden yn keatsklassemint

maintext: Taeke Triemstra is troch de goede resultaten fan dit wykein klommen nei it fyfde plak fan it ivige keatsklassemint. De keatser út Sint-Jabik stiet no op 701 punten en dat binne twa mear as Chris Wassenaar, dy't in plakje sakket.


description: Sardinië is ien fan de plakken op de wrâld dêr't minsken langer libje yn goede sûnens. Bakkefean wol dat ek berikke.

title: Bakkefean wol as Sardinië wêze

maintext: Bakkefean wol as Sardinië wêze. It Italiaanske eilân is ien fan de plakken op de wrâld dêr't minsken langer libje yn goeie sûnens. Bakkefean wol dat ek berikke, mar dat is in grutte klus. De húsdokter fan it doarp, in diëtiste en de doarpsbewenners sels sette harren yn om fan Bakkefean in sa sûn mooglik plak te meitsjen.


description: Trije jier nei de ûntbleating fan de muorreskildering fan Marijke Muoi moat it fresko al restaurearre wurde. De farve brokkelet ôf.

title: Fresko Marijke Muoi yn Ljouwert hat opknapbeurt nedich

maintext: Eartiids is in ferkearde grûnlaach ûnder it portret oanbrocht, wêrtroch't de farve no ôfbrokkelet. Restauraasje is no needsaaklik. Foar de opknapbeurt is tritichtúzen euro nedich. De Stichting Nassau en Friesland sammelet hjirfoar jild yn.


description: Kultuerleafhawwer Feije van der Meer resinsearret de spektakulêre foarstelling Finestra Aperta: "It is Oerol op de fêste wâl!"

title: Resinsje: "Finestra Aperta, skitterjende foarstelling oer de syktocht nei balâns yn it libben"

maintext:
Net perfekt
Finestra Aperta fertelt dus oer it opsykjen fan de grins fan wat mooglik is, oer it ferlizzen fan grinzen, oer it mystearje fan it bestean. In foarbyld fan hoe't je hast sûnder wurden in prachtich ferhaal boeiend fan begjin oan ein fertelle kinne.
Ik hear jo al tinken: mankearre der dan hielendal neat oan de foarstelling? Sa goed as net! Op dizze premjêre jûn giene der in pear hiele lytse details krekt net goed, mar dat hat fansels ek te krijen mei it opsykjen fan dy grinzen, dus sa besjoen kloppet ek dat wol wer.
Sûnder wurden
Der wurdt hast net sprutsen yn de foarstelling, mar de kearen dat dat wol bart (ûnder oare wurk fan dichter Gosse Postma) is it net altyd allegearre like goed te ferstean. In minske moat earst altyd efkes wenne oan in stim, dus dy artikulaasje moat echt super wêze. En foarút, it twastimmich sjongen wie net alhiel suver.
Fierder siet dizze foarstelling dus tsjin it perfeksjonisme oan, sa útbalansearre (letterlik en figuerlik) wie it.
It is Oerol op it fêste lân!


description: De Rink van der Velde priis giet dit jier nei skriuwer Willem Schoorstra foar syn boek De nacht fan Mare.

title: Willem Schoorstra wint Rink van der Velde priis

maintext:
De Rink van der Velde priis bestiet út in byld fan Anne Woudwijk en in jildbedrach fan twatûzen euro. It boek fan Schoorstra giet oer in frou en in man dy't mekoar treffe by in konsert fan Herman Brood. Se krije in relaasje dêr't ferslaving in rol spilet.
Willem Schoorstra wûn earder ek al de Rely Jorritsmapriis en de Fedde Schurerpriis. Op 15 juny sil de priis útrikt wurde oan Schoorstra.
Nominaasjes
Oare nominearren foar de Rink van der Velde priis wienen Geart Tigchelaar foar syn boek Bêste jonge en Nyk de Vries mei it boek Renger.


description: De rûte rint troch it súdeasten fan Fryslân: fan De Gordyk, fia Lippenhuzen en Donkerbroek, nei Easterwâlde.

title: Fernijde histoaryske Turfrûte feestlik iepene op De Gordyk

maintext: "De Turfrûte is in unike tagongspoarte foar Fryslân", seit deputearre Kielstra. "De rûte ferbynt ús provinsje mei Drinte en de kop fan Oerisel. Mei de ynvestearrings yn de Turfrûte wolle we in positive ympuls jaan oan it toerisme yn it gebiet."


description: It partoer fan Gert-Anne van der Bos, Taeke Triemstra en Tjisse Steenstra hat de haadklassepartij yn Holwert wûn.

title: Partoer Van der Bos wint yn Holwert


description: Ynvestearder Beryllus Sun Energy wol op it eardere terrein fan Muiden Chemie by Muntsjesyl ien fan de grutste sinneparken fan Nederlân bouwe.

title: Grien ljocht fan Kollumerlân foar megasinnepark op terrein Muiden Chemie

maintext:
Ynvestearder Beryllus Sun Energy wol yn in gebiet fan 78 hektare 360.000 sinnepanielen pleatse. Dit is jierliks goed foar de stroom fan 27.000 húshâldens. It wurdt ien fan de grutste sinneparken fan Nederlân.
Njonken it opwekjen fan sinne-enerzjy ûndersiket Beryllus Sun Energy ek oft it mooglik is om enerzjy op te slaan yn it gebiet. Yn 2020 moat it park klear wêze. De provinsje moat noch wol tastimming jaan.
Bliid
Wethâlder Jan Benedictus fan de gemeente Kollumerlân is bliid mei it inisjatyf. "Yn 'e rin fan de jierren hawwe der al mear plannen west foar dizze lokaasje. Wy as kolleezje wolle graach dat der ris in goeie bestimming op komt. Staatsbosbeheer fynt dit it bêste inisjatyf oant no ta", sa seit Benedictus.
Yn it ferline wiene der alris plannen om bygelyks in fakânsjepark te bouwen op it eardere terrein fan Muiden Chemie, mar dy giene net troch.


description: De comeback fan Epke, transfernijs by SC Hearrenfean, roeie yn Belgrado, it keatsen yn Dronryp en de fierljeppers wienen yn Drylts.

title: FIDEO: Sportoersjoch mei Epke en roeiers

maintext: Alle moandeis skoot sportferslachjouwer Roelof de Vries oan yn Fryslân Hjoed. Diskear hat er it oer de comeback fan Epke Zonderland oan de rekstôk, transfernijs by SC Hearrenfean. Krije de Feansters sels noch finansjele tafallers troch transfers fan âlde spilers? Fierder sette it wrâldbekerseizoen fan it roeien útein yn Belgrado, wienen de keatsers yn Dronryp en fierljepper liet syn goede foarm sjen yn Drylts.


description: De oanfaller koe by SC Cambuur in kontrakt tekenje ûnder nije betingsten, mar gong dêr net mei akkoart.

title: Furdjel Narsingh mooglik nei De Graafschap

maintext:
Furdjel Narsingh is yn petear mei De Graafschap oer in nij kontrakt. De oanfaller koe by Cambuur in kontrakt tekenje ûnder nije betingsten, mar gong dêr net mei akkoart. By De Graafschap soe Narsingh werienige wurde mei Henk de Jong en Sandor van der Heide, dy't hy earder as trainer by Cambuur hie. De Graafschap promovearre dit jier nei de earedifyzje.
De lêste jierren spilen blessueres in grutte rol by Narsingh. Fan 2014 oant 2016 spile hy by Cambuur. Dêrnei spile hy efkes by earsteklasser Blauw Wyt.


description: De bou fan in fytstunnel by Surhuzum, by de Uterwei, liket dochs troch te gean.

title: Fytstunnel by Surhuzum liket der dochs te kommen

maintext:
FNP fynt it nedich dat de tunnel der komt. "Surhuzum, mar ek it achterlân, makket in hiele protte gebrûk fan de oerstek fan de Uterwei en dat moat feilich. Der is alris ien ferûngelokke, dat wolle we net wer", seit Veenstra. It fûl ta om in mearderheid te krijen. "Feilichheid stiet heech yn it faandel, in soad partijen slúte oan", seit Veenstra.
De tunnel moat der yn de rin fan 2019 komme.


description: Syn bern leauden him net dat oeroerpake Frank Cooper sa grut wie yn Fryslân. Frank Wolf is dit wykein werom yn it berteplak fan Folkert Kuipers. Akkrum ear

title: Famylje Frank Cooper werom yn Akkrum: It's awesome

maintext:
De famylje fan de âld-Akkrumer Folkert Kuipers, de lettere Frank H. Cooper, is tige ferrast oer it grutte feest yn Akkrum. Dit wykein is it doarp hielendal omtsjoend ta it New York út de 19e iuw, de tiid dat Kuipers emigrearre nei Amerika en in suksesfol sakeman waard.
It grutte warehûs fan Cooper is hielendal neiboud en de Akkrumers hawwe klean oan út dy tiid. It sjocht der prachtich út. Fansels is it meast herkenbere oantinken yn Akkrum it senioaregebou Coopersburg.


description: In part fan de ynsprekkers oer wynpark Nij Hiddum-Houw rûn moandei op de harksit oer dit wynpak lulk fuort ûnder it ferhaal fan deputearre Klaas Kielstra.

title: Omwenjenden ferlitte harksit lulk ûnder ferhaal deputearre Kielstra

maintext:
In tredde part fan de oanwêzigen is moandeitejûn op de twadde harksit oer wynpark Nij Hiddum-Houw lulk fuortrûn ûnder it ferhaal fan deputearre Klaas Kielstra. De deputearre wol dat provinsjale steaten ein dizze moanne gewoan in beslút nimme oer it wynpark fan 42 Megawatt. De lulke ynsprekkers krigen it gefoel dat se foar neat ynsprutsen hiene. Guon fan harren rûnen mei triennen yn de eagen de seal út. Deputearre Kielstra sei achterôf dat it it him wol 'rekke hie' dat safolle minsken fuortrûnen ûnder syn ferhaal. "It jout mar wer oan hoe emosjoneel dit ferhaal foar harren is." Mar de deputearre kin net oars foar syn gefoel; hy jout útfiering oan earder makke ôfspraken. "Boppedat hawwe we de Megawatts fan Nij Hiddum-Houw nedich om te foldwaan oan de ôfspraken mei it Ryk. As Nij Hiddum-Houw net trochgiet, moat der op in oar plak in oar wynpark komme. Of it Ryk leit ús plannen op, dat kin ek."
De argewaasje by de oanwêzigen rûn stadichoan op ûnder it ferhaal fan Kielstra. De deputearre oardiele posityf oer it wurk fan de omjouwingsadvysried foar Nij Hiddum-Houw, wylst in soad fan de oanwêzigen krekt hiel kritysk binne oer it wurk fan dizze OAR, dêr't se har net troch fertsjintwurdige fiele. By it ferhaal fan de deputearre dat der gjin oanlieding is om te tinken dat in wynpark sûnensrisiko's mei him meibringt, wie by guon oanwêzigen it geduld oer. Sy hiene krekt wiidweidich ynsprutsen oer sûnensrisiko's en fielden har net serieus nommen troch de deputearre. Kielstra berôp him by syn ferhaal op stúdzjes fan de RIVM en útspraken fan de Raad van State, wylst de krityske ynsprekkers har beroppe op stúdzjes út Denemarken. "Wy hawwe hjir te meitsjen mei Nederlânske wetjouwing. Ik gean ôf op de Raad van State en de RIVM." Under begelieding fan in pear befeiligers koe Kielstra probleemleas it provinsjehûs ferlitte. De diskusje ûnder ynsprekkers en steateleden gie doe noch even troch op de stoepe fan it provinsjehûs.


description: De earste reaksjes op de oerienstimming binne posityf. Foar de Ljouwerter riedsleden is der lykwols noch in soad ûndúdlik.

title: Akkoart oer nij Cambuurstadion jout hoop, mar smyt noch soad fragen op

maintext:
Foar it WTC betsjut it dat se romte hâlde foar it organisearjen fan grutte eveneminten, sa as Stormruiter. Der komt dan gjin boumerk yn it WTC. Dijkstra Draisma en Wyckerveste krije oan de efterside fan it WTC in stik grûn fan fiiftûzen kante meter. Dêr komt romte foar frije tiid en rekreaasje, bygelyks in bioskoop of restaurants.
Tûkelteammen
It akkoart smyt lykwols in soad fragen op, sa seit VVD-riedslid Harry Bevers. Hy is posityf oer it nijs, sa't dat no nei bûten komt. Mar neffens him binne der foar de gemeente noch in soad tûkelteammen. "Ik heb het idee dat het probleem bij de gemeente gelegd wordt, want er moet nog veel gedaan worden bij het WTC. De complete infrastructuur moet worden aangepast. Dat gaat veel geld kosten, zeker als er geen parkeergeld hoeft te worden betaald."
Bevers wiist ek op in útspraak fan wethâlder Sjoerd Feitsma. Dy sei earder dat de gemeente Ljouwert gjin reserves hat en dat der ek gjin jild is foar ekstra ynvestearringen.
Begjin
Otto van der Galiën fan Lijst058 fynt de útkomsten fan de petearen tusken alle partijen 'goed nijs'. "Se binne derút en no binne wy as gemeente oan set. We moatte goed sjen nei wat der ôfpraat is, mar dit is in begjin", seit Van der Galiën.
Hoopfol
PvdA'er Hein de Haan is hiel ôfwachtsjend. "Ik wil echt eerst het hele verhaal horen en lezen. Het is fijn dat ze er nu uit zijn. Dat is echt hoopvol."
Kommende woansdei praat de gemeenteried fan Ljouwert oer it akkoart.


title: Groep beheinden bringt besite oan Ljouwerter finzenis

maintext:
In groep licht ferstanlik beheinden fan soarchynstelling Talant brocht tiisdei in besite oan finzenis de Marwei yn Ljouwert. De ferstanlik beheinden gienen yn petear mei detinearren en krigen in rûnlieding troch de finzenis. It boadskip dy't de finzenen de kliïnten fan Talant oerbrochten, wie benammen om op it rjochte paad te bliuwen.
Neffens in begeliedster fan de besikers binne ferstanlik beheinden oer it algemien kwetsber en ienfâldich te beynfloedzjen. ''It giet derom dyn grinzen oan te jaan, en dat is foar dizze groep aardich dreech'', neffens de begeliedster.


title: Plysje hâldt fertochte oan by ûndersyk nei plofkreak Ljouwert

maintext: De plysje hat freedtemoarn in fertochte oanholden by it ûndersyk nei de plofkreak yn Ljouwert. De plysje ûndersiket op dit stuit de mooglike belutsenheid fan de fertochte.


description: Nei alle gedachten hawwe der noch nea safolle minsken by-inoar west yn Ljouwert, dy't op syk wienen nei de skiednis fan harren famylje.

title: Op syk nei famyljeskiednis: Famillement yn Ljouwert

maintext:
Der stie in grut ferskaat oan stands út binnen en bûtenlân, kommersjeel en net-kommersjeel. Sa koene je in DNA-test ynleverje by in kommersjeel buro, mar koene je ek útsykje oft je woartels yn Grinslân lizze.
It giet net allinnich om gatten yn de famyljehistoarje op te foljen, mar ek om software of oare saken dy't helpe kinne om fierder te sykjen. Foar in soad minsken is it in hobby dêr't se al tsientallen jierren mei dwaande binne.


description: De Ljouwerter spile it ôfrûne jier by Cádiz op it twadde nivo yn Spanje. No tekenet er in kontrakt fan trije jier by de Belgyske klup.

title: Lucas Bijker makket oerstap nei KV Mechelen

maintext:
Bijker waard berne yn Brazilië en spile yn Ljouwert yn de jeugd by FVC en letter by SC Cambuur. Mei dy klup waard er yn 2013 ek kampioen fan de Earste Difyzje. Yn 2015 makke Bijker de oerstap nei SC Hearrenfean. It ôfrûne seizoen spile er 22 wedstriden by Cádiz op it twadde nivo yn Spanje.
Syn nije klup, KV Mechelen, degradearre dit seizoen fan it heechste nivo yn België.


description: Yn 2030 binne der 21,1 prosint minder learlingen yn it fuortset ûnderwiis yn Fryslân, skriuwt minister Arie Slob fan Underwiis oan de Twadde Keamer.

title: Tweintich prosint minder learlingen yn 2030 yn Fryslân

maintext:
It tal learlingen op de Fryske middelbere skoallen sakket oant 2030 mei 21,1 prosint. Allinne yn de provinsje Drinte is de ferwachte delgong fan learlingen noch dramatysker: 21,8 prosint. Minister Arie Slob fan Underwiis hat dizze sifers oan de twadde keamer bekend makke.
Yn ús provinsje krijt foaral it vmbo minder learlingen. By vmbo-bern dy't mear help nedich ha (learwei-ûnderstypjend ûnderwiis) sels 40 prosint minder bern. De havo en vwo hawwe yn 2030 15,8 en 16,8 minder learlingen.
Mear gearwurking
Slob ropt skoallen yn it fuortset ûnderwiis op om mear gear te wurkjen om de delgong op te fangen, sa skriuwt er yn in brief oan de keamer. Skoallen bekonkurrearje elkoar neffens Slob no faak by it lûken fan nije learlingen. Op de lange termyn is dat net hâldber, seit er.
It beskikbere jild moat bestege wurde oan gearwurking en ynnovaasje om it ûnderwiis op in heech peil te hâlden.
Lanlike sifers
Lanlik giet it tal learlingen yn 2030 mei sa'n 12 prosint werom. Dat binne goed 113.000 bern.


description: Yn Snits hat in grutte sykaksje west nei in persoan dy't by de Wetterpoarte yn it wetter fallen wie

title: Sykaksje nei persoan yn it wetter by Wetterpoarte

maintext: By de Wetterspoarte yn Snits is it wetter sneontenacht ôfsocht nei in persoan. Omstanners hiene sjoen dat ien yn it wetter rekke wie en doe de plysje belle.


description: It trio wint yn de finale mei grut ferskil fan Bauke Triemstra-en-dy.

title: Partoer Enno Kingma, Rinze Pieter Hiemstra en Hans Wassenaar wint yn Stiens

maintext:
It partoer fan Enno Kingma, Rinze Pieter Hiemstra en Hans Wassenaar kin de earste haadklassekrâns oan de muorre hingje. Yn de finale fan de frije formaasjepartij yn Stiens, waard het partoer fan Bauke Triemstra, Dylan Drent en Hendrik Kootstra mei grut ferskil ferslein. It waard 5-1, 6-4. De tredde priis wie foar it partoer dat sneon de frije formaasje yn Damwâld wûn hie: Marten Bergsma, Pieter Jan Plat en Jan Schurer.
Hans Wassenaar waard útroppen ta kening yn Stiens.


description: Neffens netwurkbehearder Liander giet it om in spontane steuring.

title: Diel Snits sit sûnder stroom

maintext: In diel fan Snits sit tiisdeitemoarn sûnder stroom. It giet ûnder oare om de strjitten Dr. Kuyperlean, Mr. P.S. Gerbrandystrjitte en Slufter. Neffens netwurkbehearder Liander giet it om in spontane steuring yn in kabel. Fanwege de steuring wurkje ek net oeral de spoarbomen, dat liket foarearst noch gjin gefolgen te hawwen foar it treinferkear. Liander hopet de problemen om in oere as healwei alven ferholpen te hawwen. Der is yntusken in monteur ynskeakele.


description: Se fine it "skandalich" dat de gemeente yn it Kulturele Haadstêdjier in kreatyf briedplak yn de stêd tichtsmyt.

title: Keunstners ateliergroep Nijlânsdyk net te sprekken oer sluting gebou

maintext:
Tiisdei hie it âlde LTS-gebou ûntromme wêze moatten. De measte keunstners dy't der in atelier hierden, binne yntusken ferhuze nei djoerdere romten of binne dêr mei dwaande. De gemeente wol it gebou slope en der is in foarnimmen om der apparteminten te bouwen.
Yn in earder stadium drige ek al sloop fanwege bouplannen. Mar dy koenen net út en de gemeenteried kearde de sloop. om't de plannen net konkreet genôch wiene. It fernuveret de brûkers fan it gebou dat no wol oergien wurdt ta ûntromming en sloop. De winkel en it repaircafe sitte sûnt moandei oan de oare kant fan de dyk yn in romte dy't se sels hiere as stichting, om't de gemeente harren sitte lit, fine se.
Net eltsenien giet fuort
Keunstner en bewenner fan it earste oere, Minne Hoekstra, bliuwt sitten út protest en wegeret syn wen- en wurkplak op te jaan.


title: Noppert ûnderút tsjin Webster op trettjinde Players Championship

maintext:
Darter Danny Noppert fan De Jouwer is sneontemiddei yn syn tredde partij ûnderút gien by it Players Championship yn it Ingelske Wigan. Noppert ferlear yn dy wedstriid mei 6-3 fan Mark Webster út Wales; de Lakeside-kampioen fan 2008. Earder op de dei wûn de Jouster wol fan Ingelskman Ryan Meikle (6-4) en it Dútske talint Max Hopp (6-2).
Snein wurdt yn it Robin Park Tennis Centre yn Wigan ek noch it fjirtjinde Players Championship fan it jier hâlden. Danny Noppert is troch syn resultaten op de Players Championships dit jier al wis fan dielname oan it finaletoernoai op telefyzje; dat wurdt ein novimber yn Minehead spile.


description: Benammen de steile helling yn it ûntwerp ropt beswieren op. De steatefraksje fan de FNP hat dêrom skriftlike fragen steld oan deputearre Sietske Poepjes.

title: Soargen by ynwenners Dronryp oer nije brêge oer Van Harinxmakanaal

maintext:
Wurdfierder Klaas Fokkinga fan de FNP wol witte oft de deputearre op 'e hichte is fan de soargen. Hy wol dat de provinsje yn oerlis giet mei ynwenners en Veilig Verkeer Nederland. ''Der moat eins in oplossing komme dy't ek feilich is foar fytsers'', seit Fokkinga.
Helling
Neffens de FNP hat it ûntwerp fan de nije brêge in helling fan 2,3 persint, wylst dat neffens noarmen maksimaal 1,6 persint wêze mei. De partij wol witte oft de noarmen foar in provinsjale brêge binend binne en wêrom't it ûntwerp dêrfan ôfwykt.


description: Ambulânses kinne libbensrêdend wêze en dêrom is it wichtich dat it paad net blokkearre is. Skylge nimt maatregels by de snelboat.

title: Auto's blokkearje ambulânse-tagong, Skylge nimt maatregels

maintext:
De gemeente Skylge nimt maatregels om foar te kommen dat minsken dy't passazjiers fan de snelboat helje, it paad foar de ambulânse blokkearje.
It is neffens de gemeente de ôfrûne tiid meardere kearen foarkaam dat de auto's bûten de parkearfakken stiene en dêrmei op de tagong fan de ambulânse stean. Yn ien gefal koe de sikeauto net by de snelboat komme om in pasjïnt op te heljen.
De gemeente wiist derop dat parkearen, hoe koart ek, altyd yn de fakken moat. By de ambulânse-yngong komt in grut NP-teken op de dyk en de gemeente sil de plysje freegje om yn de gaten te hâlden dat it paad frij bliuwt en boetes út te dielen as dat nedich is.


description: Direkteur Lutz Jacobi fan de Waadferiening wurdt per 1 jannewaris de nije foarsitter fan it Jopie Huismanmuseum yn Warkum.

title: Lutz Jacobi wurdt foarsitter fan it Jopie Huismanmuseum

maintext:
Fereare
"Ik fiel my fereare dat ik de kommende jierren in stientsje bydrage kin oan dit moaie museum", seit Lutz Jacobi.
It Jopie Huismanmuseum hat as doel om it wurk en de manier fan tinken fan Jopie Huisman út te dragen nei in grut publyk. It museum bestiet al 32 jier en lûkt jierliks sa'n 40.000 besikers. De measten dêrfan komme fan bûten de provinsje.


description: De linker rydstrook is ôfsletten nei in ûngelok. In buske leit ûndersteboppen op de dyk.

title: Fertraging op A32 tusken Reduzum en Grou nei ûngelok

maintext:
Ferkear op de A32 tusken Reduzum en Grou rjochting It Hearrenfean moat moandeitejûn rekken hâlde mei fertraging. De linker rydstrook is dêr ôfsletten nei in ûngelok. In buske leit troch noch ûnbekende oarsaak ûndersteboppe op de dyk.
Hoe lang't de fertraging duorret is noch net dúdlik, mar neffens Rykswettersteat kin it bergjen fan it buske en it skjinmeitsjen fan de dyk noch wol wat tiid yn beslach nimme.


description: De kommende 5 wiken wurdt it skoaltelefyzjeprogramma Tsjek net op in skoalle opnommen, mar yn in âlde garaazje yn Drylts. Yn ‘Tsjek myn sjipkist’ bouwe 3 b

title: 'Tsjek myn sjipkist' tsjekt duorsum ferfier

maintext: Gearstaller by SkoalTV Marja van der Leij: "Wy fine it by SkoalTV belangryk dat bern harren bewust wurde fan de wrâld om har hinne en datsto sels helpe kinst om dy wrâld better te meitsjen. Dat in ritsje yn de auto nei skoalle, sportfjild of muzykles gefolgen hat foar it miljeu is wat dêr't bern net by neitinke, mar dêr't se miskien nei it sjen fan dizze searje wol in ferskil meitsje kinne. "


description: It kafee yn Kollumersweach moat ticht fan de gemeente, mar de eigener wol dit foarkomme mei in spoedproseduere by de rjochter.

title: Eigener kafee Prins nei rjochter om sluting foar te kommen

maintext:
Neffens de gemeente wurdt der yn it kafee alkohol skonken oan minderjierrigen en wurde der drugs ferhannele. De ûndernimmer is neffens de gemeente meardere kearen wiisd op syn ferantwurdlikheid foar it hâlden fan tafersjoch en it bieden fan feiligens oan de, faak minderjierrige, besikers.
Neffens eigener Melle Prins kloppet de saak fan gjin kant. Hy is it absolút net iens mei de maatregel. Freed moat it kafee ticht, mar dat wol Prins mei in rjochtsaak foar wêze.


description: Nei in koarte perioade by Ajax besiket fuotbaltrainer Marcel Keizer it no by in club yn Abu Dhabi. Hy wurdt dêr de opfolger fan Henk ten Cate.

title: Ald Cambuur-trainer Marcel Keizer nei it Midden-Easten

maintext:
De eardere Cambuur-trainer Marcel Keizer reizget nei de Feriene Arabyske Emiraten. Hy wurdt dêr de opfolger fan Henk ten Cate by kampioensklup Al-Jazira yn Abu Dhabi. Keizer begûn ferline seizoen as haadtrainer by Ajax, mar omdat de kluplieding net tefreden wie oer de resultaten waard er yn desimber ferslein.
Neist dat er aktyf wie foar Cambuur, wie Keizer earder ek trainer by Telstar en FC Emmen.


description: Dit wykein sil fakbûn CNV net stake, dêrnei wol wer. Wat FNV docht is noch net bekend.

title: Stakingen yn it streekferfier sette nei it wykein troch


description: De deade potfisk dy't tiisdeitejûn foar de kust fan Noard-Hollân dobbere, sil ûndersocht wurde yn Harns. Dat meldt de stichting SOS Dolfijn.

title: Deade potfisk wurdt ûndersocht yn Harns


description: De plysje hat trije jonge manlju oanholden foar strjitrôven yn Wolvegea yn 2017.

title: Plysje pakt trije jonges op foar twa strjitrôven

maintext:
Bedriging
De fertochten hawwe harren slachtoffers bedrige mei in ding dat bot like op in fjoerwapen en in mes. De plysje hat nei de berôvingen spoare-ûndersyk dien. De dieders waarden lykwols net fûn. Nei fierder ûndersyk kaam de plysje de trije jonges op it spoar.
By de oanhâlding binne harren wenningen trochsocht. Dêrby is in part fan de bút fan de strjitrôven oantroffen. De fertochten sitte noch fêst. De plysje ûndersiket oft se ek ferantwurdlik binne foar oare strafbere feiten.


description: De keatser út Sint-Jabik stiet nei dit wykein op 695 punten. Dat is likefolle as Tunno Schurer.

title: Taeke Triemstra klimt nei sechsde plak yn ivich keatsklassemint

maintext: Taeke Triemstra is dit wykein mei syn twa finaleplakken nei it sechsde plak fan it keatsklassemint aller tiden klom. De keatser út Sint-Jabik stiet no op 695 punten yn it klassemint.


description: Provinsjale Steaten komme mei in neier ûndersyk oangeande de farwei nei Drachten ta. Allinne op ekonomyske grûn kin de farwei perfoarst net út.

title: Neier ûndersyk nei helberheid farwei Drachten

maintext:
Prinses Margrietkanaal
De partijen yn Provinsjale Steaten hawwe it ek oer in goeie farferbining fan it Prinses Margrietkanaal nei It Hearrenfean hân. Troch mooglik de Meinesleat troch te lûken, soene de grutte binnenfeartskippen en de plezierjacht elkoar net yn it paad sitte by Terherne. Dêrfoar moat in soad jild op it kleed komme.
De gemeente It Hearrenfean hie earder al oanjûn dêrfoar nei oplossingen te sjen. Dy kâns krijt it gemeentebestjoer no. Deputearre Poepjes seit wol, dat der in grutte priiskaart hinget oan it trochfarren troch de Meinesleat.


description: "Ik bin gjin boer en gjin fûgeltsjefrou, mar sa stadich oan fleane der mear mieningen troch de loft as fûgels."

title: Kollum: "Unskuld"

maintext:
Fansels is it goed om bewust te wêzen, mar it is spitich dat in hiele beropsgroep de sûndebok wurde moat. Der waard ek wiidweidich praten oer it feit dat libbene bargen yn kôkjend wetter goaid wurde yn guon slachterijen. Freeslik! Sokke bedriuwen moatte se drekt slute! Der is net in konsumint dy't dat wol en ik doar amper mear fleis te keapjen. It jildt ek foar suvel, griente, fruit, bôle, en fisk want oan alles hinget in ferhaal.
Ik yt it leafste sa sûn mooglik, mar wit bytiden eins net mear wat it bêste is. En doe betocht ik my ynienen dat ik skjin myn nocht fan al it gepraat ha en de ûnskuld mis. Ik moast der lang oer neitinke sûnt wannear't ik dat gefoel kwyt bin, mar ik wit noch wol dat ik it as bern field ha.
Wy hiene it der net oer wêr't it iten weikaam, mar it smakke goed en we wiene noait siik. Ik ha de ûntwikkeling fan it greidelân en de fûgels ek net bot meikrigen omdat ik út 'e bouhoeke kom, mar ik tink dat boeren en bedriuwen it doe al in stik makliker hiene. Immen koe syn berop útoefenje sûnder dat de hiele wrâld oer it skouder mei seach.
Miskien sjoch ik der te bot troch in rôze bril nei, mar ik ha it idee dat der doe mear fertrouwen wie, wylst no it wantrouwen de boppetoan fiert. Dat fyn ik spitich. Wêrom kinne we der net gewoan fanút gean dat de measten fan ús mei ear en gewisse har wurk dogge? Der binne altyd ûnferskillige hufters by, mar dat sil ek sa bliuwe.
Moatst de eagen net slute foar misstannen, mar ek net alles oer ien kaam skeare. De iene slachterij of boer is de oare net en ik ken echt boeren dy't begien binne mei de fûgels. We witte sa stadichoan ek wol dat tefolle fan eat faak net goed is, mar dy grins is al persoanlik. Tefolle wantrouwen is ek persoanlik en in bytsje mear respekt foar elkoar soene we wol brûke kinne.
Myn buorman is bakker en hat no in bakkerij yn Warten. Hy bakt de hearlikste dingen en ik frege it ôfrûne wykein eat oer yngrediïnten. Mar doe't ik nei hûs rûn betocht ik my dat ik it net hoech te witten. Ik fertrou derop dat er syn produkten mei leafde makket en as der gjin yngrediïnten opsteane, sitte der ek gjin kaloryen yn. Yn syn logo is ek in roek ferwurke, dus fûgels by 't soad op ús buert.
Miskien fynt in oar wol dat ik mei dit ferhaal myn kop yn it sân stek. Mar as we no alle ego's en ferhalen ek ris fleane litte, wêr draait it dan om? Om elkoar en de natuer leafdefol en mei respekt te behanneljen. En om de wrâld sûn achter te litten sadat alle lytse pykjes yn it folste fertrouwen en yn ûnskuld grut wurde kinne. Sa simpel is it, mar wêrom bart soks dan net? As men rispet wat men siedde hat, dan roppe we al dizze ellinde oer ússels ôf. Boer of gjin boer."


description: De organisaasje hat der gjin jild mear foar, omdat de provinsje de strukturele basissubsydzje ynlutsen hat.

title: Sintrum foar dôven yn Ljouwert hâldt op mei aktiviteiten foar kliïnten

maintext:
It sintrum soe foar jild oanklopje moatte by de gemeenten. Foar it hantsjefol wurknimmers is it lykwols net te dwaan, om mei al dy gemeenten te ûnderhanneljen, seit direkteur Jeroen Dijkstra.
"Wêr't we ús soargen oer meitsje, is dat de besteande sosjale ynfrastruktuer yn Fryslân, dêr't Hoor Friesland ûnderdiel fan is, stadich ôfbrokkelet mei alle gefolgen", seit Dijkstra. Op termyn ferwachtet Dijkstra problemen foar de Fryske mienskip.


description: De Friezen Henry van der Steen, Sjoerd Rozenberg en Jarno de Vries bleaune fier fan it poadium ferwidere.

title: Friezen meitsje gjin yndruk by iepen NK gersbaan

maintext: De trije Fryske dielnimmers oan it iepen NK gersbaan yn Loppersum hawwe gjin yndruk meitsje kinnen. Henry van der Steen, Sjoerd Rozenberg en Jarno de Vries bleaune fier fan it poadium. Van der Steen sette de bêste prestaasje del, mei in sechsde plak. Hy pakte dêrtroch tsien punten foar it einklassemint fan it NK. Rozenberg waard sânde en behelle ek tsien punten foar it einklassemint. De Vries foel al yn de earste race út en pakte gjin punten.


description: De krante basearret him op ynwijden, de klups sels hawwe noch neat befêstige.

title: Eindhovens Dagblad: akkoart oer ferkeap Dumfries oan PSV

maintext:
SC Hearrenfean en PSV hawwe nei wiken fan ûnderhanneljen in akkoart berikt oer de ferkeap fan Denzel Dumfries oan de Eindhovenaren, dat skriuwt it Eindhovens Dagblad. In befêsting fan de klups is der noch net, mar neffens ynwijden sil Dumfries woansdei om tafel mei PSV en binne der nei ferwachting gjin beheiningen foar in flugge oergong nei it Philips Stadion. De fuotballer ferhuzet neffens de krante dy kant op foar in priis fan sa'n 5,5 miljoen euro.
Dumpfries (22) kaam ferline jier fan Sparta nei SC Hearrenfean. Hy woe graach op koarte termyn de stap nei PSV meitsje, omdat er him by dy klup sportyf en finansjeel ferbetterje kin.


description: Indoor Drachten hâldt der nei sân jier mei op. It springkonkoers keart werom nei Zwolle.

title: Springkonkoers Indoor Drachten hâldt op

maintext:
Indoor Drachten, ek bekend as it konkoers hippyk fan Drachten, wie in jierliks ynternasjonaal springkonkoers yn jannewaris dêr't nasjonale en ynternasjonale toppers opdraven kamen.
"Ik hoop van harte dat er iemand in Drachten opstaat om daar opnieuw een groot evenement te organiseren. Er is in het noorden voldoende animo voor paardensport", seit Emmy Poppelaars, dy't jierrenlang yn de organisaasje siet yn Drachten en it evenemint no yn Zwolle fersoargje sil. "Het is zonde dat zo'n groot evenement uit het noorden verdwijnt."


description: Oan de Kanaalwei stienen goed 1.200 wytplanten yn in loads. De eigener fan de loads is oppakt.

title: Plysje rôlet wytplantaazje yn Harns op; ien persoan oanholden

maintext: De plysje hat tiisdeitemiddei oan de Kanaalwei yn Harns in wytplantaazje oprôle. Yn de loads waarden troch de plysje goed 1.200 planten oantroffen. Der is ien persoan oanhâlden; it giet om de eigener fan de loads dy't sels yn Berltsum wennet.


description: De turfstekkers fan it fean, hurd wurkje en dochs sa earm as luzen. De skiednis fan Nij Beets is part fan in teätrale tocht by De Boarn del.

title: Doarpen lâns De Boarn fertelle har skiednis yn 'De Tocht'

maintext: Der binne seis doarpen dêr't De Tocht lâns giet. Bakkefean wie eartiids in wyldernis fan bosk en sompe, berucht troch omreizgjende rôvers. Beetstersweach wie it berteplak fan jonker Tinco Lycklama à Nijeholt, dy't it hegerop socht yn it flamboyante Cannes. De opstân yn de turf yn Nij Beets wurdt troch teätermakker Folkert Wesseling op libbensechte wize foar it fuotljocht brocht. Yn de achtste iuw wie Aldeboarn njonken Dokkum it belangrykste plak fan Fryslân, trochdat it sa strategysk lei oan De Boarn. Akkrum is op 'e kaart set troch Folkert Kuipers, dy't it as Frank Cooper makke yn Amearika. En it lêste doarp oan De Boarn is Jirnsum, dêr't de bewenners in bynamme krigen: de Jirnsumer Katten.


description: PvdA De Fryske Marren stelt fragen oer de belevingsflecht fan ein maaie. Dêrby waard folle mear lawaai makke as yn it foar tocht waard.

title: Politike fragen oer proefflecht fan ein maaie

maintext:
Lelystad Airport
It is de bedoeling dat Lelystad Airport fan 2020 ôf fakânsjeflechten fan Skiphol oernimt. De testflecht wie bedoeld om minsken ûnderfine te litten hoe't it is at in fleantúch op sa'n 1800 meter oerkomt. De PvdA fynt dat de útwreiding fan Lelystad Airport allinnich trochgean kin at de lûdshinder binnen de wetlike noarmen bliuwt, sadat der fan oerlêst gjin sprake is.


description: Grut tal beswierskriften by provinsje.

title: Beswierskriften tsjin provinsjale besluten ferdûbele

maintext:
De kommisje krige yn 2017 yn totaal 397 beswierskriften te ferwurkjen. In jier earder wienen dat der 158. It tal harksittingen wie ferline jier 197. Dat is oardel kear safolle as it jier dêrfoar. Troch de grutte drokte koene lang net alle dossiers binnen de termyn behannele wurde.
Opfallend is dat ien beswiermakker ferantwurdlik wie foar 120 fan de hast fjouwerhûndert yntsjinne beswieren.
De kommisje beswierskriften jout yn in advys oan de provinsje oan dat se pleitsje foar in fleksibelere regeljouwing om better op de ûntwikkelingen yn de merk yn te spyljen.